
"KATSO, JUMALAN KARITSA 
— Kuvia ja katkelmia L. L. Laestadiuksen saarnoista 


Toista sataa vuotta on kulunut siitä, kun Lars Levi 
Laestadius, Ruotsin Karesuandon, sittemmin Pajalan 
seurakunnan kirkkoherra, jylisi parannusta Lapin erämaissa. - 
» Huutavan ääni korvessa» ravisteli hereille pohjoisen Ruotsin 
ja Suomen asukkaita. 
Laestadius oli luonnontutkija — ja runoilija. Hänen 
saarnojensa väkevän kauniit, lyyriset kuvat ja niiden vahva 
evankelinen piirre ovat jääneet vähemmälle huomiolle, Juuri 
näihin puoliin Laestadiuksen julistuksessa teolksen 
toimittaja, rovasti Pekka Lappalainen on tahtonut lukijan 
tutustuttaa. Hän on Laestadiuksen parhaista saarnoista 
kerännyt katkelmia, joissa vanha sana ei ole menettänyt I 
loistoaan. Se tavoittaa nykyihmisen, yhtä hyvin 
uskonnolliseen kielenkäyttöön vihkiytyneen kuin siit 

* vieraantuneenkin, ja houkuttelee hänet tässä muuttuvassa 
maailmassa » poimimaan iankaikkisuuden kukkasia, Jotka 
eivät muuta väriään». a 

LUKIJALLE 


Lars Levi Laestadius on suomalaisen saarnan ai- 
nutlaatuinen merkkimies. Hän oli ruotsalainen ja 
oppi suomen kielen vasta tultuaan papiksi Poh- 
jois-Ruotsiin. Elämäntyönsä hän teki suomalai- 
sen ja saamelaisen kansan keskellä Kaaresuvan- 
nossa ja Pajalassa. Kielen vieraus lienee pääsyy- 
nä siihen, että Laestadiuksen suomenkielisiä 
saarnoja on säilynyt niin paljon. Se ei kuitenkaan 
estänyt häntä kehittymästä Tornionlaakson 
suomen mestarilliseksi käyttäjäksi. 


Peräpohjolan herätys syntyi Laestadiuksen 
saarnatuolin juurella. Saarnaajan pyrkimys to- 
delliseen vaikuttamiseen antoi hänen puheilleen 
uudet voimakkaat värit. Parannussaarnan kar- 
keus yllätti kuulijat, kun hän toi saarnatuoliin 
» pirttipuheet ja perätuvan salaisuudet». Usein 
Laestadiuksen toiminnasta yhäkin muistetaan 
vain hänen häikäilemätön tapansa syntien pal- 
jastamisessa. Se on kuitenkin vain toinen puoli. 
Vastapainona on yhtä voimakas evankeliumin 
julistaminen. Jukkasjärven vanhan Lapin kirkon 
värikkään alttaritaulun keskuksena on taiteilijan 
näkemys ristiinnaulitusta: verta tippuva, muo- 
dottomaksi runneltu mies, Jesajan 53. luvun 
Herran kärsivä palvelija. Siinä on samalla Laes- 
tadiuksen saarnaajantyön symboli. 


Nykyaikaista lukijaa hämäävä on Laestadiuksen 
vertauskuvallinen esitystapa. Hengellisistä asi- 
oista hän puhui kuulijoittensa arkielämästä ja 


ympäröivästä luonnosta otetuin kuvin, joita hän 
usein kehitteli selittämättä läpi saarnan. Tämän 
päivän suomalainen ei voi tajuta esitykseen sisäl- 
tyviä viittauksia saamelaisten uskomuksiin. Sen 
sijaan luonnon kuvat avautuvat hänellekin. La- 
estadius oli aikanaan kansainvälisesti tunnettu 
tutkija, jonka silmä oli teroittunut tarkkailemaan 
luontoa. Lapin luonto kukkii ja elää hänen saar- 
noissaan harvinaisella tavalla. 


Laestadius on suomalaisessa herätyshistoriassa 
ainutlaatuinen saarnojensa vaikutuksen laajuu- 
den ja jatkuvuuden ansiosta. Kun hän 1861 kuoli, 
herätys oli levinnyt jo Pohjoiskalotin kaikkiin 
maihin. Vasta hänen jälkeensä alkoi liikkeen 
suuri laajenemiskausi. Rovastin saarnat olivat 
tällöin tärkeänä välineenä laestadiolaisuuden 
ominaislaadun säilymisessä. Sata vuotta sitten 
ilmestyi painettuna ensimmäinen Laestadiuksen 
postilla, myöhemmin uusia laitoksia ja painok- 
sia. Parin viime vuosikymmenen kuluessa on 
julkaistu lähes kaikki suomalaiset saarnat käsit- 
tävä suurteos ja lisäksi ruotsin-, norjan- ja eng- 
lanninkieliset käännöspostillat, ei tutkijoita vaan 
jokapäiväistä käyttöä varten. 


Pekka Lappalaisen toimittama valikoima on erin- 
omainen johdattaja niihin uskon, ajattelun ja 
kielen aarteisiin, joita Laestadiuksen saarnoihin 
sisältyy. Teos on suositeltava nimenomaan taval- 
liselle lukijalle, jolle Laestadius on tuntematon. 


Pekka Raittila 


Lars Levi Laestadiuksen saarnoissa minua on 
aina hämmästyttänyt niiden tuoreus, selkeä 


päämäärä, vakuuttavuus ja voima. Monesti myös 
niiden mykistyttävä kauneus. Niiden nerokas 
kieli. 

Laestadiuksen saarnat ovat kauttaaltaan sie- 
lunhoidollisia. Ne tahtovat taluttaa ihmislasta 
katsomaan Jumalan Karitsaa. 

Laestadius hallitsee kielenkäytön. Hänen 
saarnansa on puhetta sydämestä sydämeen. An- 
karuutta, ivaa, tuomiota, suostuttamista, hellyyt- 
tä, rakkautta, hyväntahtoista huumoria ja pure- 
vaa satiiria. Mestarillisesti hän käyttää yllättäviä 
sanoja sekä vertauksia arkielämästä ja kansanta- 
rinain uskomuksia. Hänen raamatunsitaattinsa 
osuvat laittamattomasti paikalleen. Hän tuntee 
sanojen ja lauseiden rytmin. Hän toistaa ja pai- 
nottaa. Useimmiten saarna päättyy voimakkaa- 
seen, lohdulliseen, runollisen kauniiseen nou- 
suun. 

Laestadiuksen saarnan vaikutuksesta Lapin- 
maan asukkaat pian tunsivat seisovansa juuri 
keskellä sitä kirkkautta, joka lähes kaksi vuosi- 
tuhatta sitten oli paistanut kaukana etelässä, 
Kaanaan maassa ja joka voitti juhannussuvenkin 
kirkkauden. 

Saarnojen vaikutus on sittemmin jatkunut La- 
pinmaassa ja laajemmaltikin sukupolvesta toi- 
seen. Viime aikoina myös Afrikassa, »mustain 
pakanain maassa», jossa Laestadius sanoikin 
olevan parhaan peltomaan. 

Laestadius oli luova henki, taiteilija, näkijä, 
profeetta, Jumalan mies. 

Tähän toiseen painokseen olen lievästi korjan- 
nut kirjan kieliasua ja liittänyt loppuun luettelon 
oudoimmista sanoista. 


Pekka Lappalainen 


Hän sanoi: » Teidän on annettu 
tuntea Jumalan valtakunnan sa- 
laisuudet, mutta muille ne esite- 
tään vertauksissa, että he, vaikka 
näkevät, eivät näkisi, ja vaikka 
kuulevat, eivät ymmärtäisi.» 


Luuk. 8: 10. 


KUNINKAAN TÄHTI 


Kumartakaat sydämenne. 


PIKKUINEN VIERAS 


(4 uuan pikkuinen vieras tuli taivaasta kat- 

fi kusomaan, kuinka kuoleman vangit täällä 

VR elävät. Mutta Hänellä ei ollut sijaa ih- 

misten majoissa. Ei ollut ainoatakaan, joka olisi 

armahtanut Häntä ja käskenyt Hänen tulla sisäl- 

le. Jumalan äidin täytyi mennä kylmään talliin 
synnyttämään Jumalan Poikaa. 

Se merkitsee, että luontokappaleet ottavat 
Jumalan Pojan vastaan, mutta eivät ihmiset. 
Luontokappaleet huokaavat, mutta ihmiset eivät 
huokaa sydämen kovuuden tähden. Ne raukat 
eivät tunne, että heillä on kova ja paatunut 
sydän, vaikka he ahdistavat Jumalan Pojan kyl- 
mään huoneeseen. 

Mutta maailman ruhtinaalle ja hänen palveli- 
joillensa on majassa sijaa. Vaikka tulisi kuinka 
paljon vieraita pimeyden valtakunnasta, kyllä 
niille on sijaa majassa. 

Mutta kun muuan pikkuinen vieras tuli tai- 
vaasta, niin ei ollut enää sijaa majassa. 

Nyt, te aasi ja härkä, jotka olette saaneet Juma- 
lan Pojan vieraaksenne, hautokaa Häntä hengel- 
länne, lämmittäkää huokauksillanne! Minä luu- 
len, että Jumalan Poika kuulee huokauksenne, ja 
että te pääsette kantamaan Häntä, kun Hän si- 
veänä tulee uuteen Jerusalemiin ratsastaen aa- 
sintammalla. 

Ole iloinen aasi, kun saat kantaa Jumalan Poi- 
kaa selässäsi. Ei Hän ole niin kova lyömään sinua 
kuin suuri noita Bileam, jonka ruoskan alla olet 
huokaillut ja valittanut. 

Minä uskon, että Jumalan Poika kuulee huo- 
kauksesi, sinä aasi ja härkä, ja että sinä pian saat 
kantaa Jumalan Poikaa ja saat polkea sitä ko- 
reutta, minkä Siionin tyttäret hajoittavat tielle, 
kun Siionin kuningas tulee. 

Silloin sinä, aasi, saat olla iloinen, kun saat 
kantaa Jumalan Poikaa uuteen Jerusalemiin. — 

Ja Jerusalemissa on olkia yllin kyllin, niin 
paljon kuin sinä jaksat syödä. - 

Tuntekaa nyt Luojanne, te härkä ja aasi, ja, te 
tiaiset ja pääskyiset ja satakieliset. Katsokaa, 
kuinka ihana aja kaunis on tämä lapsi, joka tuli 
meille vieraaksi, ja opetti meitä, että meidän 
pitää tuleman lapsen kaltaisiksi, ennenkuin me 
pääsemme taivaan valtakuntaan. 


NIMIPÄIVÄ 


löydä muuta nimeä n alla, jossa 
ään pitää autuaaksi tuleman, pitäisi Vapahta- 
jan nimipäivänä kysyä Uuden Testamentin 
Ylimmäiseltä Papilta, jonka hallussa elämän kir- 
* konkirjat ovat — heidän pitäisi kysyä tänä päivä- 
nä — löytyykö heidän nimensä kirkonkirjassa, 
erinomattain siitä syystä, että apostoli Johannes 
kirjoittaa Ilmestyskirjassa, että he ovat saaneet 
nimen, jota ei tunne yksikään muu kuin hän itse. 

Kukatiesi, kuinka monen nimi tämän vuoden 
sisälle pyhitään pois kirkonkirjasta. 

Mutta se suuri nimen kantaja, Joka tänä päivä- 
nä on Vapahtajan nimen saanut, tukekoon hor- 
juvaisia, vahvistakoon vapisevia, auttakoon köy- 
hiä ja armoa tarvitsevaisia, että he vielä tämän 
vuoden jaksaisivat katkaista! 

Muistakaa nyt, kaikki kristityt, kuinka kallis ja 
painava kristityn nimi on. Kuinka suuren vaivan 
kautta Kristus on ansainnut tämän korkean ni- 
men teille, ja kuinka suuri edesvastaus teillä on. 

Jos te valvomattomuuden eli uneliaisuuden 
tähden niin käytätte itseänne, että tämä kaunis 
nimi pyhitään pois elämän kirjasta, silloin anta- 
vat kaikki perkeleet helvetissä teille hirmuisen 
nimen, joka mustassa kirjassa on kirjoitettu. 

Vaikka ihmiset kuinka haukkuisivat teitä huo- 
riksi, varkaiksi ja villihengiksi, ei se tee mitään 
niin kauan kuin teillä on se valkeus, että tiedätte 
teillä olevan kauniin, korkean ja kunniallisen 
nimen elämän kirjassa. Mutta jos se nimi pyhi- 
tään pois, niin te saatte hirveän nimen, joka 
kaiken kunnian teiltä viepi. 

Muistakaa myös, että Jumala on antanut Kris- 
tukselle nimen, joka kaikista nimistä suurin on, 
niin että kaikkien polvien pitää Jeesuksen ni- 
meen kumartaman, niitten, jotka taivaassa, maan 
päällä ja maan alla ovat, ja kaikkien kielien 
tunnustaman Isän Jumalan kunniaksi, että Jee- 
sus Kristus on Herra. 

Ja koska nyt tänä päivänä, jona maailman 
Vapahtaja on Vapahtajaksi nimitetty, alkaa uusi 
vuosi, niin pitäisi jokaisen kristityn ajatella, että 
tämä on viimeinen vuosi hänelle, että hän pian 
pääsee pois tästä surun laaksosta, että hän pian 
pääsee kuulemaan sen uuden nimen, joka hänel- 
le annettu on taivaan valtakunnassa, ja on isoilla 
pookstaveilla kirjoitettu elämän kirjaan. — 

Kumartakaa polvenne Jeesuksen nimeen, te 
harvat sielut, jotka vielä olette elävänä maan 
päällä, että te saisitte pian kumartaa polvenne 
taivaassa. 


KUNINKAAN TÄHTI 


[A lin täytyy teidän siis yksin mennä Bet- 
JS NR lehemiin, te tietäjät idästä, jotka olette 
RAP jättäneet syntymämaanne Kristuksen 

tähden. Teidän täytyy jättää papit ja leviitat ja 
kaikki maailman ystävät Jerusalemiin ja mennä 
yksin etsimään vastasyntynyttä Kuningasta sen 
kirkkaan tähden johdatuksella, joka edellä käypi 
ja osoittaa teille tien, vaikka kuinka pimeä aika 
olisi. Vaikka kuinka sumuinen ja paksu ilma 
olisi, te näette kuitenkin tien tallin seimelle, jossa 
maailman Vapahtaja makaa. 

Ei teidän, matkamiehet, auta panna maata tien 
päälle ja odottaa siksi kuin papit ja Herodes 
tulevat perässä. Kukatiesi, mitä niillä on mieles- 
sä. — 

Köyhille ja väsyneille matkamiehille on siis se 
tähti, joka taivaalla loistaa, paras tienosoittaja. 
Se, joka sitä tähteä seuraa, ei koskaan niin kovin 
eksy, ettei hän viimein kostu Betlehemiin. 

Ottakaa siis vaari taivaan tähdestä, te väsyneet 
matkamiehet, älkääkä koskaan kadottako tätä 
tähteä silmistänne, sillä se johdattaa teitä Betle- 
hemiin. Sillä pitkä on matka Kaanaan maalle, ja 
lyhykäinen on armon aika, ja se tie, joka vie 
elämään, on ahdas, ja monta vaarallista paikkaa 
on tiellä. Jos köyhät matkustavaiset kadottavat 


Vapahtajan tähden, niin he eksyvät tien haaroi- 14 

hin. 

Ottakaa siis vaari taivaan tähdestä, te väsyneet 
matkamiehet! Älkää väsykö valvomasta ja kil- 
voittelemasta, älkää katsoko maahan päin, vaan 
katsokaa ylöspäin, josta tähti loistaa, ja seuratkaa 
tähteä. — 

Ja ette kadu, matkamiehet, että olette niin 
monta yötä valvoneet matkalla ja niin monta 
vaarallista tietä vaeltaneet, monen pimeyden ja 
rajuilman läpi kulkeneet ja niin suuren vaivan 
kärsineet tiellä, kun te viimein olette kostuneet 
Betlehemiin. Siellä te saatte ilolla tervehtää maa- 
ilman Vapahtajaa, joka tallin seimessä ojentaa 
rakkaita käsivarsiaan väsyneille matkamiehille, 
vaikka vanhat ystävät ja syntikumppanit ovat 
teitä pilkanneet, ja omat sukulaiset ovat teitä 
vihanneet ja hulluina pitäneet, koska te lähditte 
pakanain maasta matkustamaan ja niin monen 
vaivan ja vastoinkäymisen läpi etsimään Kris- 
tusta. 

Muistakaa, matkamiehet, että nämä vaivat ja 
vastoinkäymiset, jotka te olette kärsineet tiellä, 
eivät ole mitään sen ilon ja autuuden suhteen, 
jota te tunnette, kun te viimein saatte nähdä 
Herran ja uhrata lahjojanne. — 

Ja nyt, te harvat sielut, jotka olette nähneet 
Kuninkaan tähden ja sen johdatuksella lähteneet 
pitkän matkan päästä Betlehemiin etsimään sitä 
äskensyntynyttä Juudan Kuningasta, älkää vä- 
sykö tiellä, ennenkuin te kostutte sinne, missä 
löydätte sen vastasyntyneen Vapahtajan, jonka 
tähden olette jättäneet rakkaan maailman ja 
kaikki syntikumppanit! 

Sillä monta on lähtenyt matkaan, niinkuin te 
tiedätte, mutta muutamat ovat väsyneet tiellä ja 
muutamat ovat pyörtäneet takaisin pakanain 


. maalle. Muutamat ovat jääneet Jerusalemin kau- 
punkiin. 

Ne tietäjät idästä, jotka pyörtävät takaisin, ei- 
vät saa koskaan nähdä sitä äskensyntynyttä 
Kuningasta. Ja ne, jotka väsyvät tielle, tulevat 
kaikkein petoin ruuaksi. 

Mutta ne harvat sielut, jotka noudattavat tai- 
vaallista tähteä ja sen johdatuksesta vaeltavat 
yöllä, vaikka kuinka pimeä aika olisi, ja katsovat 
tarkasti ylös taivaaseen sitä kirkasta tähteä, joka 
käypi heidän edellänsä, ne matkamiehet ainoas- 
tansa kostuvat Betlehemiin. Siellä he löytävät sen 


äskensyntyneen Juudan Kuninkaan makaamas- : 


sa hevosen tallissa heinäin ja olkien päällä. Köy- 
hän ja ylönkatsotun Marian helmassa hän ihante- 
lee ja ojentaa puhtaat, valkeat ja viattomat kä- 
tensä väsyneille matkamiehille, jotka ovat vael- 
taneet yöllä, kun pakanat ovat nukkuneet synnin 
unessa. 

Uhratkaa nyt, tietäjät idästä, uhratkaa Kunin- 
kaalle sydämen kultaa ja mirhamia ja pyhää 
savua, hänelle otolliseksi lahjaksi ja hyväksi ha- 
juksi, ja kumartaen rukoilkaa häntä nyt ja ian- 
kaikkisesti. 

aailman lapset ovat hyvin rohkeat pur- 
A R Jehtimaan synnin ja maailman lainehti- 

JYE D valla merellä. Vaikka olisi kuinka kova 
ilma, vaikka kuinka suuret aallot kävisivät koko 
laivan ylitse, ja vaikka näkyväiset vaarat olisivat 
edessä, niin eivät he sittenkään pelkää haaksi- 
rikkoa, vaan levittävät kaikki lihan himojen ja 
halujen purjeet, ja kun maailman kova tuuli 
puhaltaa niihin, menee heidän laivansa aika 
vauhtia palavain himojen ja halujen aalloissa poh- 
jattomuuteen. Eivät he koskaan yritä vastatuulta 
soutamaan, vaan mihinkä ikänänsä maailman 
tuuli kääntyy, sinne he myös kääntävät keulansa, 
jos se puhaltaisi vaikka helvetin luolasta. 

Mutta Jeesuksen opetuslapset eivät tohdi niin 
rohkeasti purjehtia maailman lainehtivalla me- 
rellä, erinomattain, kun he näkevät, kuinka maa- 
ilman lasten laivat molemmin puolin särkyvät ja. 
aaltojen alle uppoavat ja viimein pohjattomuu- 
teen vajoavat yhtenä lastin kanssa. Sentähden 
täytyy Vapahtajan opetuslasten soutaa vasta- 
tuulta. Heillä ei ole paljon koskaan myötätuulta 
tässä maailmassa. Ja vaikka heidän kulkunsa on 
hidas, koska heidän aivan vastatuulta pitää sou- 
taman, on kuitenkin mahdollista, että he viimein 
päivän koittaessa saapuvat Punaisen meren yli, 
jossa on vienompi tuuli. 


2 Katso, Jumalan... 


Mutta nyt nousee kova tuuli ja rajuilma juuri 
keskellä merta. Maailman tuuli puhaltaa niin 
kovasti, että meri seisoo yhtenä vesituiskuna. 
Epäilyksen aallot nousevat niin korkealle, että 
heikkouskoinen ei näe taivasta eikä maata, kun 
haaksi joutuu niiden keskelle, ja meripedot eli se 
valaskala, joka nieli profeetta Joonan vatsaansa, 
aukaisevat kitansa ja odottavat kunnes epäilyk- 
sen aallot täyttävät haahden, niin että ne pääsisi- 
vät nielemään epäileväisen ja heikkouskoisen 
sielun. 

Ja se on vielä pahempi, että kun Jeesuksen 
opetuslapset näin soutavat maailman tuulta 
vastaan lihallisten himojen ja halujen lainehtival- 
la merellä ja epäilyksen aalloissa, vie tuuli ja 
aalto heidän laivansa takaperin, vaikka he rien- 
tävät eteenpäin. 

Ei ole siis ihme, että he viimein rupeavat 
pelkäämään, että heidän heikon uskonsa laiva 
jyskähtää johonkin kallioon ja haaksirikko ta- 
pahtuu. 

Mutta soutakaa, rakkaat Jeesuksen opetuslap- 
set, ettei maailman kova tuuli ja rajuilma veisi 
teidän laivaanne johonkuhun palavaan kos- 
keen, johonka maailman lapset purjehtivat täy- 
dellä vauhdilla. 

Mutta miksi Jeesuksen opetuslapsille tulee 
semmoinen pelko ja hengenhätä, vaikka itse 
Herra Jeesus on matkassa? 

On Hän kyllä, mutta Hän nukkuu, ja Jeesuksen 
opetuslapset eivät raski Häntä herättää. Ensiksi 
he kokevat omin voimin mennä eteenpäin, jos 
mahdollista olisi, että he pääsisivät meren poik- 
ki. Kuinka he pääsevät ilman Jeesuksen apua, 
kun niin kova tuuli rupeaa viemään koko laivaa 
takaperin? 

Kyllä Jeesuksen opetuslapset soutavat kaikes- 
ta voimasta maailman kovaa tuulta vastaan, mut- 
ta maailman kova tuuli ja kiusausten rajuilma on 
niin kova, että he soljuvat takaperin, mutta ei 
eteenpäin. — Viimein nousevat myös epäilyksen 
aallot niin korkealle, että ne rupeavat täyttämään 
heidän heikon uskonsa laivan. Silloin tulee heille 
suuri pelko, että he hukkuvat epäilyksen mereen 
ja että kaikki heidän työnsä ja vaivansa menee 
hukkaan ja on turha. 

Tämä pelko ja hengellinen hätä tulee epäus- 
kosta. He eivät usko Herran Jeesuksen tietävän 
ja näkevän, että he ovat hädässä, koska Hän on 
nukkumassa. Itsekkyys ja kunnia estävät heitä 
huutamasta, kun tuulenpuuska tulee. He koke- 
vat omin voimin taistella tuulen ja aaltojen 
kanssa siihen asti, että juuri vaipuvat, ja silloin 
vasta, kun kaikki voimat ovat loppuneet, rupea- 
vat he pelkäämään, että heidän sielunsa hukkuu. 

Tämmöinen tuska ja vaiva on Jeesuksen ope- 
tuslapsilla soutaissa maailman tuulta vastaan, 
kun sitä vastoin maailman lapset purjehtivat 
myötätuulessa ja levittävät kaikki purjeensa ja 
pilkkaavat vielä Jeesuksen opetuslapsia sanoen 
niitä hulluiksi, jotka semmoisessa tuulessa luu- 
levat pääsevänsä perille rauhan satamaan. 

Vieläpä maailman lapsilla on itse rietas perä- 
miehenä, joka on heidän silmänsä nurin kääntä- 
nyt, niin etteivät he näe sitä hengenvaaraa eli 
maailman koskea, johonka he ohjaavat aika 
vauhdilla. He ryyppäävät, kiroavat ja pelaavat, 
kun he lähtevät ulos satamasta. Ja kun he tulevat 
ulommaksi, panevat he maata ja antavat perä- 
miehen laskea karille, ja siinä särkyy heidän 
laivansa ja vajoaa viimein pohjattomuuteen. Ja 
muutamat hukkuvat heti, muutamilla ainoastaan 


pää ja kädet ovat ylhäällä, muutamat uivat sy- 
vyyden päällä. Kaikki huutavat viimeisessä hen- 
genhädässä Jeesuksen opetuslapsille, joita he 
ennen ovat vihanneet ja pilkanneet. He huutavat 
kadotuksessa, niin kauan kuin pää on ylhäällä: 

» Rakkaat Jeesuksen ystävät, tulkaa avuksi!» 
Mutta Jeesuksen opetuslapset vastaavat: »Se on 
hiljaista huutaa. — Miksi ette kuunnelleet, kun 
me huusimme teille: Kääntykää, kääntykää! ÄI- 
kää menkö niin rohkeasti helvettiin. - Emme 
saata nyt enää teitä auttaa.» — 

Soutakaa, soutakaa, hyvät opetuslapset, vasta- 
tuulessa, rajuilmassa ja epäilyksen aalloissa. Kyl- 
lä näette, että teidän täytyy viimein herättää 
Vapahtaja rukouksilla, huutamisella, huokauk- 
silla ja parkumisella: » Herra Jeesus, auta meitä, 
me hukumme!» 

Ei Vapahtajalla ole niin raskas uni, ettei Hän 
kuule, kun opetuslapset parkuvat. 

Hän nousee ylös ja asettaa tuulen ja meren. 

Antakoon armollinen Herra Jeesus armonsa, 
että kaikki ne opetuslapset, jotka kovassa tuules- 
sa ja rajuilmassa purjehtivat heikkouskoisuuden 
haahdessa, saapuisivat terveenä rantaan, ennen- 
kuin epäilyksen aallot täyttävät heidän laivansa! 

PYHÄ LINTUINEN 


PYHÄ LINTUINEN 


) ylmää on vesi Jordanin virrassa, mutta 
Arun aasta ja kirkasta. Jos se ensiksi vi- 


Punt kulmat sydämet. 

Se pyhä valkea, jota Jeesus tuli sytyttämään, 
palaa epäilemättä Jordanin virran rannalla. Vis- 
simmästi saavat kaikki, jotka Jordanin virrassa 
kastetut ovat, Pyhän Hengen, joka sytyttää sy- 
dämet palamaan, jos he muutoin ottavat Hänet 
vastaan. 

Pyhä Henki on se kyyhkyinen, se kaunis lin- 
tuinen, joka tulee avatusta taivaasta alas niiden 

päälle, jotka Jordanin virrassa kastetut ovat. Tä- 
mä rakas lintuinen toi Noakille lehtikappaleen 
arkkiin todistukseksi, että Jumalan viha oli lop- 
punut. -— 

Kyllä on tämä lintuinen usein lentänyt meidän 
ylitsemme korkean katon alla ja lentää vielä 
nytkin, jos täällä olisi joku sielu, joka olisi kastet- 
tu Jordanin virrassa, että Hän pääsisi istumaan 
sen päälle. Mutta kukatiesi Hän on jo väsynyt 
lentämästä, kun ei ole maan päällä sijaa, johon 
Hän pääsisi istumaan. - 

Ojentakaa siis kätenne ja pyytäkää kiinni tätä 
pyhää kyyhkyistä ennenkuin se menee ylös tai- 
vaaseen! Pyytäkää ja kiinniottakaa tätä pyhää 
lintuista, joka on lentämässä teidän ylitsenne ja 

etsii maan päällä sijaa, johon Hän pääsisi istu- 
maan. Älkää laskeko Häntä menemään pois, te 
harvat sielut, jotka olette kastetut Jordanin vir- 
rassa ja olette tunnustaneet syntinne. 

Tämä pyhä kyyhkyinen tulee avatusta taivaas- 
ta niiden päälle, jotka murheella tunnustavat 
syntinsä. — Niille tämä pyhä lintuinen antaa sen 
autuaallisen toivon, että jos he vielä kärsivät ja 
odottavat muutamia päiviä, niin he pääsevät pian 
asumaan siihen uuteen maahan, jossa punainen 
viinipuu kasvaa, jonka hedelmiä he saavat syödä 
Jumalan Paradiisissa. — 

O, rakas lintuinen, tule alas taivaasta! Tule 
istumaan meidän eli niiden päälle, jotka kastetut 
ovat Jordanin virrassa! 

Tule, tule, pyhä kyyhkyläinen, tule istumaan 
pään päälle, ennenkuin taivaan ovi kiinni sulje- 
taan! 

Tule, tule, pyhä kyyhkyläinen, ennenkuin 
mustat linnut syövät pyhät siemenet, joita sie- 
meniä Herra on kylvänyt! 

Tule alas taivaasta, rakas kyyhkyinen, ja istu 
niiden päälle, jotka kastetut ovat Jordanin vir- 
rassa, 

että Sinä opettaisit kastetuita lapsia muista- 
maan sitä pyhää liittoa, jonka he kasteessa teh- 
neet ovat, kun taivas aukeni ja he kuulivat äänen 
taivaasta puhuvan: 

»Tämä on minun rakas Poikani, johonka minä 
mielistyin!» 

JUMALAN PELTO 


Oi, siementen Herra. Varjele tämä 
peltopalanen rakeilta ja rajuilmalta 
ja anna armon auringon paistaa, 
että se rupeaisi kasvamaan ja val- 
miiksi tulemaan, ennenkuin talvi tu- 
lee. 

Kuule köyhien peltomiesten huo- 
kaus, jotka ovat raskaassa työssä 
kantaen päivän kuormaa ja hellettä 
ja jotka toivovat saavansa muuta- 
man kapan nisujyviä palkaksi. 


JUMALAN PELTO 


Maa 


O maaksi, kun talo rakennetaan. Mutta 
SÄ vaikka peltomaata kuinka valittaisiin, 
niin ei ole yksikään peltomaa niin hyvä, ettei se 
tarvitse kyntämistä ja korjaamista, ennenkuin se 
tulee hedelmälliseksi. 

Muutama peltomaa on niin kova, että siihen 
tarvitaan rautakankia, ennenkuin isommat kivet 
saadaan liikkumaan, ja joka rupeaa kivistöön 
peltoa tekemään, saa kyllä raskasta työtä tehdä ja 
rautakankea liikuttaa. Usein ei tule sentähden 
syllän vertaa päivässä maata korjatuksi. 

Mutta kun semmoinen maa tulee korjatuksi, 
niin tulee siihen paras pelto, jos Jumala antaa 
kastetta taivaasta. Mutta kuivina vuosina ei tule 
sellaiseen maahan mitään. Parempi vuosi tulee 
tuoreeseen maahan, silloin, kun on kuiva kesä. 
Mutta tuoreessa maassa kasvaa paljon vesihei- 
nää, paljon ohdakkeita ja orjantappuroita, jotka 
tukahduttavat hyvän siemenen. Ja kun paljon 
vettä sataa taivaasta, niin kasvaa tuoreessa maas- 
sa ainoastansa olkia ja vesiheinää. — 

Muutamat peltomiehet koettavat myös kuok- 
kia peltoa aivan rapakkojänkään, mutta siitä on 
vielä suurempi vaiva kuin pellon tekemisestä 
vuoren kukkulalle. Kuitenkin on jänkäänkin vä- 
listä tullut pelto. Kun ensinnä syvät ojat kaive- 

taan, niin että jänkä pääsee kuivumaan, ja sam- 
mal poltetaan ja kiviä vedetään pohjaan, niin se 
antaa runsaan hedelmän. Ei kuitenkaan ole jän- 
käpellosta usein tullut viljavuosi Pohjanmaalle, 
sillä ilma on kylmä Pohjanmaalla ja myös raskas. 
Mutta jos suuri Luoja antaisi armonauringon 
paistaa pitemmän ajan, niin olisi mahdollista, 
että jänkäkin tulisi hedelmälliseksi. 

Mutta paras peltomaa on Siionin vuorella, joka 
ei ole liian korkea eikä taas liian matala, eikä 
myös liian tuore, sillä profeetta Jesaja sanoo, että 
vuoret ja kukkulat pitää alennettaman ja laaksot 
pitää korotettaman, ja mitä tasoittamatta on, 
pitää tasoitettaman. 


Peltomies ja siemen 


Mutta vaikka olisi minkälainen peltomaa, niin 
ei maa anna kuitenkaan hedelmää ilman viljele- 
mistä, ja sato riippuu paljon siitä, kuinka pelto- 
miehet viljelevät peltomaata. 

Laiskat peltomiehet eivät viitsi viljellä oikein 
maatansa, vaan kuokkivat tyhjää päältäpäin ja 
siihen kääntämättömään maahan he viskovat 
muutamia siemeniä, joita he ovat ostaneet maa- 
ilman kauppamiehiltä. Vaan ne siemenet eivät 
ole puhtaita eivätkä ne myös ole itäviä. Kun he 
ovat laiskoja viljelemään ja kuokkimaan pelto- 
maata, niin eivät he saa edes siementäkään omas- 
ta pellosta, vaan häätyvät ostamaan siementä 
maailman kauppamiehiltä. Ja niiden siemenet 
ovat sekoitetut orjantappurain ja ohdakkeitten 
siemenillä. Ei siis ole ihme, että semmoisten 
peltomiesten pellossa kasvaa aivan orjantappu- 

kaavat peltoansa, niin he saavat syödä kynsiänsä, 
koska orjantappurat ja ohdakkeet, joiden sieme- 
niä he ovat itse kylväneet, pistävät heidän sor- 
miinsa. 

Joka tahtoo jotakin viljaa saada pellosta, kat- 
sokoon ensinnä tarkoin, että hän saisi ostaa puh- 
taita siemeniä, kun hän ei ole saanut omasta 
pellosta siementäkään. — 

Pyhä siemen aina ja joka aika on ollut puhdas 
ja hedelmää kantavainen. - Mutta kun se joutuu 
huonoihin käsihin, niin saattaa puhdaskin sie- 
men pilaantua ja sekaantua kaikenlaisten rikka- 
ruohojen siementen kanssa, jotka peräti pilaavat 
siemenet. — 

Mutta vaikka peltomiehellä olisi kuinka hyvät 
siemenet, eivät ne sittenkään idä, jos hän on 
laiska, niin ettei viitsi kuokkia, kääntää, korjata 
ja karhita peltomaatansa. Sillä niinkuin väärä 
huoneenhaltija sanoi: »En jaksa minä kaivaa», 
niin sanovat myös laiskat peltomiehet. — 

Jos siemenet heitetään kääntämättömään 
maahan, ne makaavat siellä itämättä ja kasva- 
matta, ja taivaan linnut syövät paljastetut sieme- 
mets 

Muutama laiska ajattelee: »Ei siitä pellosta 
kuitenkaan tule mitään, vaikka kuinka tekisi 
työtä sen hyväksi.» Mutta se on aivan vale, sillä ei 
missään paikassa löydy niin huonoa peltomaata, 
joka ei tule hedelmälliseksi viljelemisellä. Ja jos 
joku kivi olisi pellossa niin suuri, ettei peltomies 
jaksa sitä liikuttaa rautakangella, niin täytyy 
peltomiehen se jättää tahi polttaa tulella, niin että 
se särkyisi. Ei muutamat isot kivet tee muuta 
vahinkoa kuin ainoastansa sen, että kaikki ne 
siemenet, jotka kylvettäissä putoavat sellaiselle 
pahennuskivelle, menevät hukkaan. 

Kasvun antaja 


Mutta vaikka kuinka ankarasti ja toimellisesti 
tehtäisiin työtä Jumalan pellossa, ei tule kuiten- 
kaan mitään, jollei tule sovelias ilma sekä niille, 
jotka peltotyössä ovat, että myös pellon kasva- 
miseksi. — 

Hiljainen tuuli on paras ilma pellolle. Kun 
armonkastetta sataa taivaasta ja sen jälkeen tulee 
auringonpaiste, niin pelto parhaiten kasvaa. 
Mutta täällä Pohjanmaalla ei ole usein auringon- 
paistetta. Kuitenkin kasvaa pelto hiljakseen pil- 
visäälläkin, ja täällä kasvaa myös yöllä pelto sen 
valon tähden, joka on erinomattain juhannuksen 
aikana. 

Paavali todistaa, ettei se, joka kylvää, ole mi- 
tään, eikä se, joka kastelee, vaan Jumala, joka 
kasvun antaa. Sentähden olisi tarpeellista rukoil- 
la siementen Herraa, että Hän lähettäisi uskolli- 
sia työntekijöitä eloonsa, että Hän antaisi pellon 
kasvamiseksi tarpeellisen ilman, että Hän antaisi 
kastetta taivaasta itäville ja kasvaville siemenil- 
lensä, että Hän estäisi kaikki mustat linnut len- 
tämästä Hänen pellollansa, että Hän tekisi vah- 
van aidan peltopalasen ympäri, etteivät keiturit 
ja naudat pääsisi peltoa raiskaamaan, että Hän 
varjelisi maitojyväset pakkaselta, lumisateelta ja 
rajuilmalta ja että Hän kokoaisi nisut aittaansa 
elonaikana. — i 

Jos nyt neljäsosakaan pellosta olisi tullut hy- 
väksi ja hedelmälliseksi maaksi, niin ei olisi 
peltomiehen vaiva peräti mennyt hukkaan. 
Vaikka emme tiedä vielä, minkä verran riihestä 
tulee, kun nyt ensinnäkin ruumenet poltetaan ja 
virnat seulotaan ja eroitetaan ja oljet annetaan 
eläimille, minkä verran jääpi sitten nisujyviä. 


Mutta kyllä siementen Herra tietää. 

Oi, Herra Jeesus, Sinä suuri kylväjä ja taivaal- 
linen peltomies, kuinka vähän Sinä saat hedel- 
mää sinun suuren vaivasi edestä! Mutta älä väsy 
kuitenkaan vielä kylvämästä ja kastamasta tätä 
peltopalasta, niin kauan kuin aurinko on ylhääl" 
lä, ettei kaikki maanviljelys peräti loppuisi Poh- 
janmaalla. — 


NISUT JA OHDAKKEET 


Vihamies kylvää ohdakkeita 


e palvelijat olette nähneet, että Herra on 

NS näinä aikoina kiskonut peltomaata Poh- 

284 janmaalla, missä ennen ei ole koetettu 

sitä viljellä. Lyhykäisen kesän tähden, niin myös 

kylmän ilman ja lähellä olevien tunturien tähden, 

ei ole ennen Pohjanmaalla toivottu hedelmää, 
niin että olisi Herralle peltomaata valmistettu. 

Mutta me näemme, että siementen Herra on 
viisaudessansa katsonut tämän peltopalasen so- 
veliaaksi, koska Kaanaanmaassa, missä on saatu 
ennen satakertainen hedelmä, ei kasva muuta 
kuin orjantappuroita ja ohdakkeita. Nyt on Kaa- 
naanmaa joutunut kedoksi peltomiesten huoli- 
mattomuuden ja laiskuuden tähden. Eikä ole 
Saksanmaallakaan parempi peltomaa, vaikka 
siellä oli Lutherin aikana jonkunlainen. Nyt on 
paras peltomaa mustien pakanain maassa, missä 
ennen ei ole ollut peltomaata ollenkaan. Ja näyt- 
tää siltä kuin siementen Herra olisi päättänyt 
kylvää siihen maahan, missä peltoa ei ole ennen 
koskaan viljeltykään. — 

Missä ennen on ollut Herralla pelto, siellä nyt 
on aivan orjantappuroita ja ohdakkeita, joista 
rietas-äijä tekee nuotion, sillä hän, kuten Raa- 
mattu todistaa, käypi ympäri karkeita paikkoja * 
etsien lepoa eikä löydä. Siksi täytyy hänen välis- 
tä paistella itseänsä valkean edessä, johonka hän 


panee ne orjantappurat ja ohdakkeet, jotka nyt 
kasvavat pellossa. 

Vaikka nyt on Jumalan pelto mahona sekä 
Kaanaanmaassa että myös Saksanmaalla ja joka 
paikassa, missä ennen on ollut peltoa, ja vaikka 
orjantappuroita ja ohdakkeita kasvaa joka pai- 
kassa, missä ennen on kasvanut nisujyviä, niin 
yhtä hyvin kylvää vihamies ohdakkeita Jumalan 
peltoon, missä hän näkee olevan muutamia nisu- 
jyviä itämässä. Ja sen hän tekee aivan kateudes- 
ta. Sillä ei vihamies voita mitään sillä, että hän 
pilaa toisen pellon. — 

Mutta ei suinkaan vihamies saisi niin paljon 
ohdakkeita kylvetyksi Jumalan peltoon, jos ih- 
miset olisivat valvomassa, mutta eivät he jaksa 
valvoa. — Vapahtaja sanoo nimittäin, että viha- 
mies tuli ihmisten maatessa. Eivät he olleet val- 
vomassa. 

Valitettavasti on hän jo kylvänyt paljon oh- 
dakkeita tänä vuonna Jumalan peltoon. Muutoin 
olisi tämä peltopalanen koko kaunis, mutta vi- 
hamies on jo keväällä kylvänyt ohdakkeita, koh- 
ta, kun hyvä siemen oli pantu maahan. Ja nyt, 
kun oras alkoi näkyä, ovat myös ohdakkeet il- 
mestyneet. 

Ja me näemme, että ne ohdakkeet, jotka kas- 


vavat pellossa, ovat paljon isompia ja lihavampia. 


kuin muissa paikoissa. Missä on karkea maa ja 
kivistö, ovat orjantappurat ja ohdakkeet pie- 


nempiä. Mutta ne ohdakkeet, jotka kasvavat pel- 


lossa, ovat isoja ja paksuja. Ne ovat melkein sen 
miehen pituisia, joka niitä kylvänyt on. 

Ja ne ovat sangen vahingollisia pellossa, sillä 
ne ottavat ison tilan sekä tukahduttavat vielä 
hyvän siemenen. Ne harvat maitojyvät, jotka 
turmeltumattomasta siemenestä syntyneet ovat, 

eivät pääse oikein kasvamaan ja kypsymään niit- 
ten kirottujen ohdakkeitten tähden. 

Mutta se suuri siementen Herra herättäköön 
kaikki ihmiset valvomaan, ettei vihamies pääsisi 
ohdakkeita kylvämään, niinkuin hän tähän asti 
on kylvänyt! 


Palvelijat tahtovat nykiä ohdakkeita pois 


Ei ole siis ihme, että palvelijat tahtovat koota 
ohdakkeita pellosta, ennenkuin ne pääsevät kas- 
vamaan; mutta ei isäntä salli sitä, sillä he saattai- 
sivat ohdakkeitten kanssa temmata myös nisuja, 
ja se olisi vahingollista. Palvelijoilla olisi kyllä 
halu vahingollisia ruohoja temmata ja poisjuurit- 
taa, mutta isäntä on heitä kieltänyt sitä tekemäs- 
tä, ettei sen kautta tulisi vahinko nisujyville. Sillä 
ei ole pelto niinkuin naurismaa tai perunamaa, 
josta ihmiset korjaavat vesiheinät ilman vahin- 
koa, vaan pelto, jossa nisunjyvät ovat kasvamas- 
sa, tulisi poljetuksi, jos palvelijat rupeaisivat 
nykimään ohdakkeita. Sentähden palvelijat ky- 
syivät isännältä: »Tahdotkos, että me menemme 
ja kokoomme ne?» Mutta Hän sanoi: »En, ettette 
ohdakkeita kootessanne myös niiden kanssa 
tempaisi nisuja.» 

Ei sen vuoksi, etteivätkö palvelijat saata eroit- 
taa ohdakkeita nisuista, vaikka nämä ovat kyllä 
ensin nisujen kaltaisia, niin että sellainen palveli- 
ja, joka ei ole oppinut tuntemaan ja eroittamaan 
kasveja, saattaisi kyllä epähuomiossa temmata 
nisuja ohdakkeitten mukana, mutta siksi, että 
pelto tulisi poljetuksi, jos palvelijat rupeaisivat 
sieltä ohdakkeita kiskomaan ylös, ja että nisut 
myöskin taitamattomuudessa temmattaisiin, on 

Herra kieltänyt, etteivät palvelijat saa mennä 
kokoamaan ohdakkeita, ennenkuin elonaika tu- 
lee. 

Mutta ei ole Herra kieltänyt palvelijoitansa 
niitä ohdakkeita kokoamasta, jotka kasvavat pel- 
lon syrjillä, sillä niistä tulevat ne pahat siemenet, 
joita maailman tuuli lennättää peltoon, ja niitten 
ohdakkeitten poisjuurittamisessa pitäisi palveli- 
jain olla oikein kiivaita, niinkuin me näemme 
Joosuan kirjasta. Mutta ei ole palvelijoilla niin 
suuri halu hävittää niitä ohdakkeita, jotka kasva- 
vat pellon pyörtänöllä. Muutamat palvelijat tah- 
tovat ainoastaan temmata niitä ohdakkeita, jotka 
kasvavat pellossa nisuin keskellä. — 

Te kuulette nyt, hyväntahtoiset palvelijat, ettei 
se ole isännän tahto, että teidän pitää koota 
ohdakkeita pellosta, ennenkuin elonaika tulee. 
— Malttakaa siis, palvelijat, ja sallikaa kasvaa 
molempien elonaikaan asti. Ja elonaikana sanoo 
isäntä elomiehille: »Kootkaa ensin ohdakkeet ja 
sitokaa ne lyhteisiin poltettavaksi, mutta nisut 
kootkaa minun aittaani.» 

Me kuulemme, että elomiehet eivät ole samoja 
miehiä kuin ne palvelijat. — 

Varmasti tulisi perheen isännälle ilo, jos nyt 
nämä maitojyvät, jotka ohdakkeitten seassa kas- 
vavat, pääsisivät kypsymään. Saisi hänkin ker- 
ran maistaa uutista siitä pellosta, joka on Poh- 
janmaalla kasvanut. 

Mutta Pohjanmaalla on sangen kylmä ilma ja 
lyhykäinen kesä ja harvoin aurinko paistaa — ja 
peltomies saapi raskasta työtä tehdä, ennenkuin 
pieni peltopalanen tulee valmiiksi, ja paljon 
höystöä tarvitaan, ja usein pakkanen tekee lopun 
koko pellosta, ennenkuin se valmiiksi tulee. 

Voi, voi, kuinka vähän siementen Herra saa 


vaivastansa täällä Pohjanmaalla, jossa parhaasta 
pellosta tuskin tulee neljänkertainen hedelmä, 
mutta Kaanaanmaassa tuli parhaasta pellosta 
satakertainen hedelmä! Ja saa kylväjä välistä olla 
tyytyväinen, jos hän saa siemenenkään takaisin. 
Eivätkä ole jyvät täällä niin painavia kuin Kaa- 
naanmaalla. ' 

Te harvat nisujyvät orjantappurain keskellä, 
kasvakaa, kypsykää! Pian tulee elonaika, pian 
tulee kuoleman enkeli leikkaamaan peltoa. Pian 
pääsette aittaan, jossa pakkanen ei pane, eikä 
rakeita sada, niinkuin täällä kasvunaikana. 

Kun siementen Herra on koonnut nisujyvät 
aittaansa, poltetaan ruumenet, mutta nisut saa- 
vat olla rauhassa Jumalan aitassa. 

Ja meidän pitää uskoman, että siementen Her- 
ra saapi muutamia, ehkä harvoja, nisujyviä koota 
aittaansa, vaikka kuinka huono ja halpa Jumalan 
pelto nyt olis. 

Oi, armollinen Isä taivaan, joka olet hyvän, 
painavan ja turmeltumattoman siemenen kylvä- 
nyt peltoosi. Muistuta nisunjyviä niiden turmel- 
tumattomasta luonnosta, että ne ovat turmeltu- 
mattomasta siemenestä syntyneet, ja että ne, 
joskin kuinka ohdakkeitten ahdistamat, eivät 
vielä tulisi tukautetuiksi, vaan kantaisivat sen 
verran hedelmää, että siementen Herra saisi jo- 
takin vaivainsa palkaksi! 


ARMON PENIKAT': 


ARMON PENIKAT 


Penikat vahtaavat muruja 


Hävyttömät koirat, erinomattain ne talon 
S hurtat, jotka ovat harjaantuneet varas- 
tamaan, — eivät malta odottaa siihen as- 
ti, että murut pöydältä putoavat, vaan hyppäävät 
heti pöydälle ja näppäävät sieltä koko voilim- 
pun, ja jos ei siellä ole ketään peräänkatso- 
massa, nielevät ne sen voilimpun niin kuin tyh- 
jän. — 

Muutamat kulkukoirat, jotka syövät hiiriä, — 
eivät malta odottaa muruja, vaan varastavat ruo- 
kaa ihmisten käsistä, ja jos vanhin ei ole lastensa 
vieressä, ryöstävät nämä hävittömät koirat ruo- 
kaa lasten käsistä, jonka tähden Vapahtaja sanoi 
Kananean vaimolle: »Ei ole soveliasta ottaa las- 
ten ruokaa ja heittää penikoille.» 

Lasten ruoka on se armo, jonka Jumala on 
luvannut Israelin katuvaisille lapsille ja Abra- 
hamin hengelliselle siemenelle. — 

Orpolapset, joilla ei ole ketään, joka niille antaa 
ruokaa, kun ne nälässä parkuvat, ovat kyllä sur- 
kuteltavassa tilassa, mutta ne lapset vasta surku- 
teltavia ovat, joilla on semmoinen holhooja, joka 
rakastaa enemmän koiria kuin lapsia, ja jolla on 
niin kova sydän, että hän antaa koirille liininkiä 
ja lapsille ruotoja. 

Voi, voi, teitä, te onnettomat orpolapset, jos 
teille tulee semmoinen kova holhooja, että hän 

tuhlaa teidän omaisuutenne ja antaa koirille so- 
keria ja siirappia ja teille hän antaa ruotoja. — 

Vaikka Vapahtaja sanoi Kananean vaimolle: 
» Ei ole soveliasta ottaa lasten ruokaa ja heittää 
penikoille», oli kuitenkin tällä pakanallisella vai- 
molla sen verran ymmärrystä, että se oli kova 
sana hänelle. Jos tämän vaimon usko olis ollut 
heikompi, olis hän vissimmästi palttunut rukoi- ; 
lemasta, koska häntä verrattiin penikaksi; mutta 
hänen uskonsa oli niin vahva, ettei hän vielä 
lakannut rukoilemasta, vaikka Vapahtaja hauk- 
kui häntä koiraksi. Hän tunsi itsensä penikaksi, 
hän tunsi sydämensä, ettei hän ollutkaan parem- 
pi kuin penikka tai koira niiden suhteen, jotka 
olivat lapsenoikeuden saaneet. 

Kun katuvaisella sielulla on suuri nöyryys ja 
niin suuri mahdottomuus, että hän ei pidä itse- 
änsä koiraa parempana Jumalan lasten suhteen, 
silloin on semmoinen katuvainen sielu tullut 
armonpenikaksi, joka istuu pöydän alla ja vahtaa 
ja odottaa, milloin joku pikku palanen eli armon 
muru putoais pöydältä. Vaikka se olis pikku 
hitunen, kyllä penikka sen korjaa. Ei nälkäpe- 
nikka ole niin kranttu kuin isot, lihavat, hulmit, 
jotka näppäävät voilimpun pöydältä ja nielevät 
armoa niinkuin sudet, vaikka ei heillä ole nälkä. 


Penikat vinkuvat 


Nimittäin kun niillä on kova nälkä ja se make- 
an ruuan haju, joka on Herran pöydällä, haisee 
makeasti nokkaan, niin tulevat armonpenikat 
kärsimättömiksi ja alkavat vinkua. Ne malttavat 
ensin vähän aikaa, makaavat ääneti pöydän 
alla, mutta viimein tulee kärsimättömyys ja sil- 


loin ne alkavat vinkua kovan nälän tähden. 

Koska nyt armonpenikat alkavat vinkua, sanoo 
Herra ensin: »Ole vaiti ja odota siksi kuin lapset 
ovat syöneet. Ei ole soveliasta ottaa lasten leipää 
ja heittää penikoille!» Mutta armonpenikat vin- 
kuvat yhtähyvin, vinkuvat ja kerjäävät ja nuole- 
vat Herransa käsiä ja panevat päänsä Herransa 
polvelle, ja jos ne saattaisivat puhua, niin ne 
vissimmästi sanoisivat, että penikat syövät niitä 
muruja, jotka Herran pöydältä putoavat. 

Yksi syy, minkätähden ei Herra armonpeni- 
koille anna niin paljon ruokaa, on se, että ne 
koirat, jotka syövät ylön paljon, tulevat laiskoiksi 
haukkumaan = eivätkä niinmuodoin kelpaa 
lammaskoiriksi. Kyllä kaiketi armonpenikat 
söisivät niin paljon kuin vatsaan mahtuu, jos ne 
saisivat, mutta vanhasta koettelemuksesta on jo 
tietty, että ne koirat, jotka ovat ylön suuressa 
viljassa, joita hyvin ruokitaan, eivät ole niin 
virkkuja haukkumaan kuin ne, joita on vähän 
nälytetty. Ja semmoiset koirat, jotka armonvar- 
kaudella elävät, eivät hauku ketään, eivät ne 
seuraakaan paimenta metsään, vaan ne vahtaa- 
vat ainoastansa semmoisissa paikoissa, missä ne 
pääsisivät varastamaan. Varaskoirat syövät sut- 
ten tappamia raatoja ja purevat vielä metsässä 
eläviä karitsoita, jotka ovat laumasta jääneet tai 
jänkään vajonneet tai muutoin vikaintuneet ja 
raajarikoiksi tulleet. 

Kyllä toki armonpenikat saavat niitä muruja, 
jotka Herran pöydältä putoavat, jos ne ovat kär- 
sivällisiä ja odottavat siihen asti, että lapset ovat 
saaneet osansa. — 


Penikat tappelevat muruista 


Tapahtuu, sen pahempi, usein, että penikat 
alkavat tapella murusta tai luupalasesta, jonka 
talon isäntä heittää penikoille. 

Tämä penikkain tappelus ei ole ollenkaan so- 
ma. Silloin ne penikat, jotka ovat kiivaita tappe- 
lemaan, menettävät usein sen palasen tai sen 
murun, josta tappelu tuli. Ei ainoastansa siinä 
tule niille tappio, että talon isännän häätyy vitsal- 
la kurittaa niitä penikoita, jotka niin keskenänsä 
tappelevat ja siinä polkevat lapsia ja kaatavat 
ruoka-astioita, vaan myös Jatunin hurtat pääse- 
vät sillä välillä, kun penikat tappelevat, ryöstä- 
mään ja varastamaan sen ruokapalasen, jonka 
isäntä oli antanut penikoille. 

Jos armonpenikoilla ei olis kateutta ja ylpeyttä, 
niin olis itsekukin tyytyväinen siihen muruseen 
ja siihen hituseen, jonka isäntä antoi hänelle, 
mutta kateus tekee niin paljon, että armonpeni- 
kat alkavat tapella, ja sitten pääsevät Jatunin 
hurtat voitolle. Jatunin hurtat sanovat näin: 
» Kyllä meitä sauvalla hosutaan sen tappeluksen 
tähden, mutta tappelevatpa ne penikatkin kes- 
kenänsä, vaikka eivät ole suuria.» 

Voi teitä, te armonpenikat, jos ette voi riitele- 
mättä ja tappelematta olla! Kun ei enää ole 
yhtään kurinpitäjää, tulevat Jatunin hurtat tei- 
dän päällenne ja repivät teidät kappaleiksi, vielä 
ryöstävät teiltä niitä muruja, joita te saitte Herran 
pöydältä. 

Kyllähän te olette nähneet, kuinka penikka 
laskee itsensä armon alle, kun iso hurtta karkaa 
sen päälle. Mutta jos kaikki penikat yksimielises- 
ti karkaisivat ison hurtan päälle, voisivat ne kuka- 
tiesi henkensä pitää. Mutta jos penikat alkavat 


keskenänsä tapella, niin tulevat Jatunin hurtat 
samaan kimppuun, ja niinkuin koirain tapa on: 
joka kerran alle joutuu, sen päälle kaikki karkaa- 
vat olkoon se viaton tai syypää. Yksi pään ja 
toinen hännän puolesta purevat, kiskovat ja raa- 
tavat ne sitä raukkaa, joka alle on joutunut. 
Sentähden sanon minä teille jo edeltäpäin, te 
armonpenikat, jos ette te ole sovinnossa, niin 
tulevat Jatunin hurtat ja tekevät teistä lopun. 
Pitäkää aina muistossa, mitä Vapahtaja sanoi 
— opetuslapsillensa, ennenkuin hän jätti heidät: 
» Uuden käskyn minä annan teille, että te toinen 
toistanne rakastaisitte.» 


Penikat kaipaavat ruokkijaansa 


Tämä paikka on niin hellä, ettei sitä ole hyvä 
mainita. 

Että penikat kaipaavat sitä, joka niitä on ruok- 
kinut, on arvattava siitä, että ne istuvat tien 
vieressä ja odottavat ja katsovat sinnepäin, ku- 
hunka niiden ruokkija meni, ja ikävöitsevät ja 
vaikealla äänellä surkuttelevat. 

Mutta varmaankin Isä taivaassa kuulee niiden 
äänen ja ruokkii niiden sielut, kun nälkä tulee. 
Kukapa on tähänkään asti ruokkinut ja ylläpitä- 
nyt niitä muu kuin se taivaallinen Herra Jeesus, 
joka kuulee kaikkein köyhäin, viheliäisten ja 
alaspainettuin huokaukset. Ja mihinkäpä muua!l- 
le on orpolasten turva kuin taivaallisen Isän tykö, 
joka on Isä kaikkein ylitse, mitä isän nimellä 
mainitaan taivaassa ja maan päällä. En suinkaan 
minä ole niitä ruokkinut eli ylläpitänyt, vaan se, 
joka kaarneen pojat ylläpitää, se antaa myös 
pääskyisille ja tiaisille niiden elatuksen. 

Armonpenikat vinkuvat ensin, koska ne kai- 
paavat sitä, joka niitä ruokkinut on, mutta vii- 
mein ne menevät johonkuhun loukkoon, pane- 
vat päänsä toinen toisensa päälle ja vinkuvat 
siellä. 

Minä toivon kuitenkin, että taivaallinen Ar- 
mahtaja, joka antoi Kananean vaimolle muuta- 
mia armonmuruja, armahtaa myös näitä armon- 
penikoita ja antaa niille jonkun palaisen. Myös 
kova nälkä käskee niiden itsensäkin alkaa hakea, 
mistä ne löytäisivät jotakin syötävätä. — 

Älkää vinkuko ylön paljon, te armonpenikat, 
vaan istukaa ja odottakaa, vahatkaa ja haistelkaa. 
Jos joku muru putois Herran pöydältä, niin olkaa 
tyytyväiset siihen, vaikka ei olis enempää kuin 
yksi muru. 

Pudota siis, armollinen Herra, muutamia mu- 
ruja sinun pöydältäs, että nämä köyhät nälkäpe- 
nikat heittäisivät vinkumasta! - 

Antakoon armollinen Herra Jeesus armonsa, 
— etteivät armonpenikat keskenänsä tappelis! 


SUURI ISRAELIN PAIMEN 


Kiitetty olkoon se suuri Ristinkan- 
taja ja orjantappuroilla kruunattu 
Kuningas, joka antoi itsensä ristiin- 
naulittavaksi ja saatanan koirain 
raadeltavaksi, että 

kaikki pienet ristinkantajat ja 
murheelliset sielut tulisivat virvoite- 
tuiksi Hänen verensä kautta. 


VELANMAKSO 


(>) aikka kristityt ovat tulleet tuntemaan, 
fd ettei kymmenentuhatta leiviskää ole 
AG) maksamamäärissä, jonka tähden heidän 
on ) täytynyt Davidin kanssa rukoilla: »Herra, 
pyyhi pois minun syntivelkani», on kuitenkin 
syytä valvoa ja katsoa perään, ettei toistamiseen 
karttuisi niin suurta velkaa, että he joutuvat sekä 
ensimmäisen että jälkimmäisen velan maksa- 
maan viimeiseen ropoon asti. 

Jos kristityt katsoisivat Jumalan Poikaa, joka 
on heidän velkansa maksanut, mitä Hän on saa- 
nut kärsiä, ennenkuin Hän on saanut sen verran 
kokoon, että Hän jaksoi heidän velkansa maksaa, 
jos, sanon minä, kristityt katsoisivat sitä suurta 
Ristinkantajaa, 

kuinka monta raskasta ja vaivalloista askelta 
Hän on saanut polkea, ennenkuin Hän kostui 
pääkallonpaikalle, jossa pääsumma piti makset- 
taman, 

kuinka monta vesipisaraa Hänen silmistään on 
vuotanut, ennenkuin Hän sai koron maksetuksi, 

kuinka Hänen täytyi työtä tehdä yötä ja päivää 
ja huoata vihollisen ruoskan alla ja valittaa: »Mi- 
nun Jumalani, miksis minun ylön annoit?», 

kuinka verinen hiki juoksi niinkuin virta Hä- 
nen pyhästä ruumiistaan hänen kaivaessaan ra- 
via viinimäessä ja syvyyden kaivoa, ennenkuin 

Hän jaksoi lunastaa heidän velkakirjansa. Sen 
Isä naulitsi ristinpuuhun, sitten kun Hän oli 
vetänyt verisen ristin velkakirjan päälle ja kir- 
joittanut alle suurilla puustaveilla: 

» SYNTISTEN VELKAKIRJA ON MAKSET- 
TU JUMALAN POJAN VERELLÄ, HIELLÄ JA 
VAIVALLA, 

joka tämän kautta kuitataan 
GOLGATALLA PITKÄNÄPERJANTAINA. » 

Jos kristityt näitä Jumalan Pojan vaivoja kat- 
selisivat, mitä Hän sai kärsiä, ennenkuin Hän 
jaksoi heidän velkakirjansa lunastaa, niin vä- 
hemmän olisi halua kartuttaa velkaa uuden rä- 
tingin päälle. Koettaisivat he kaloleipää syödä ja 
säästäen elää, ettei velka uudestaan karttuisi. 

Lukekaa nyt, kaikki katuvaiset ja uskovaiset, 
se kuittaus, joka Jumalan Karitsan verellä on 
kirjoitettuna teidän velkakirjanne päälle, joka on 
ristinpuuhun naulittu, ja uskokaa, että velkanne 
on maksettu, älkääkä enää uudesta kartuttako 
velkaa; sillä silloin, kukatiesi, tulee panttaus, ja 
te joudutte itse maksamaan uutta ja vanhaa 
velkaa viimeiseen ropoon asti. — 

Kuule, sinä suuri Anteeksiantaja ja iankaikki- 
nen Armahtaja, katuvaisten, murheellisten ja 
epäileväisten huokaus! 


VANHA HAPATUS 


& inä katson pyhän Paavalin neuvon tar- 
3 peelliseksi myös meille, että jokainen, 

) joka on lähtenyt pakenemaan Egyptin 
o uudesta, ottaisi happamatonta taikinaa myö- 
tänsä, ja jättäisi vanhan hapatuksen egyptiläisi!- 
le, sillä vähä hapatus pilaa koko taikinan. 

Täällä on ennen vanha hapatus käynyt, ja moni 
on vielä kiinni siinä vanhassa hapatuksessa. Mo- 
nen vanhan ihmisen sydämessä on vanha hapa- 
tus käynyt ja käy vielä niin joutuun, että taikina 
kuohuu yli. Tämä vanha hapatus on tullut niin 
happameksi, että se on niinkuin etikka tai sappi. 

Mutta uusi taikina on happamaton niin kauan 
kuin vanha hapatus ei ole sekaantunut siihen. 
Mutta vähä hapatus pilaa koko taikinan. 

Kun uusi taikina pannaan kaukaloon, josta 
vanhaa hapatusta ei ole kaapittu pois, niin rupe- 
aa myös uusi taikina vähän ajan perästä käymään 
ja happanemaan. Apostolin tarkoitus on, että 
vanha taikina, joka on tarttunut kaukaloon, pitää 
kaapia pois, ennenkuin uusi taikina siihen pan- 
naan. 

Tätä vanhaa taikinaa olemme me koettaneet 
korjata kaukaloista, koska se on tullut niin hap- 
pameksi, että se karvastelee suussa ja pusertaa 
myös niiden kyyneleet, jotka sitä maistelevat. 
Mutta minä pelkään, että joku osa siitä vanhasta 

hapatuksesta on vielä jäänyt kaukaloon ja että se 
pilaa koko taikinan, jos se ei tule tarkoin pois 
kaapituksi. Ei niin ymmärtäen, että ihminen 
saattaisi itse kaukalonsa kaapia, että hän tulisi 
enkeliksi, mutta niin pitäisi vanha hapatus kaa- 
pla, etteivät sormet tarttuisi vanhaan ja muike- 
aan hapatukseen, koska niillä tulee uusi ja hap- 
pamaton sotkea. Jos kaukalossa on niin paljon 
vanhaa ja muikeata hapatusta, että sormetkin 
tarttuvat siihen, ei ole silloin hyvä. Jos semmoi- 
sessa kaukalossa uusi ja happanematon taikina 
sotketaan, niin happanee vielä se uusi taikinakin 
ja se leipä, joka semmoisesta taikinasta leivotaan, 
tulee niin kovaksi, etteivät hampaat siihen pysty. 


4 Katso, Jumalan ... 


EAIHAT LAMPAAT JA LIHAVAT 
LAMPAAT 


SSI A eesuksen lampaat ovat hiljaisia luonto- 
SY k<( kappaleita, koska ne saavat semmoista 

4 ruokaa, joka niille sopii. Ne makaavat 
ein ja märehtivät. Mutta kun nälkä tulee, 
rupeavat ne määkymään, erinomattain silloin, 
kun Paimen tulee laskemaan niitä parhaalle lai- 
tumelle. 

Muutamat lihavat lampaat polkevat laidunta, 
niinkuin Herra valittaa profeetta Hesekielin 
kautta. Nämä lihavat lampaat ovat myös ylpeitä, 
juoksevat kilpaa ja tahtoisivat rinnan käydä, ny- 
kivät sieltä ja täältä parhaita ruohoja. 

Mutta laihat lampaat eivät jaksa niin nopeasti 
juosta. Niiden täytyy toisten perässä kulkea ja 
syödä, mitä lihavat lampaat ovat jaloillansa pol- 
keneet. Kuitenkin täytyy Paimenen katsoa nii- 
den perään, jotka ovat heikkoja, etteivät ne jäisi 
ilman. Paimenen täytyy pehmeällä vitsalla niitä 
hopittaa, että nekin kostuisivat kotiin illaksi. 

Ei ole hauskaa, että lihavat lämpaat tahtovat 
kilpaa juosta. Ne sillä tuottavat Paimenelle suur- 
ta vaivaa. Ei Paimen saata niitä seurata ja jättää 
korpeen niitä väsyneitä raukkoja, jotka ovat lai- 
hoja. Herra on myös aikonut hävittää ne lampaat, 
jotka tulevat niin lihaviksi, etteivät huonommat 
ja väsyneet raukat jaksa niitä seurata. — 

Missäs nyt olette raadolliset lampaat? Missäs 
olette, te murheelliset ja epäileväiset, katuvaiset 
ja viheliäiset, jotka laman tähden ette jaksa seu- 
rata Israelin Paimenta, kun Hän teitä suloisella 
äänellä kutsuu ja surkeuden tähden armahtelee? 

Oletteko ruuan vähyyden tähden niin raadolli- 
siksi ja viheliäisiksi tulleet, että Paimenen täytyy 
teitä kantaa, koska ette jaksa käydä? Hänen 
täytyy teitä juottaa, koska lihavat lampaat pilaa- 
vat vesilähteitä. Hänen täytyy teitä syöttää, kos- 
ka lihavat polkevat laidunta. Hänen täytyy teitä 
virvoittaa, koska olette väsyneet. 

Teidän surkeutenne vaikuttaa niin paljon, että 
se suuri Israelin Paimen armahtaa teitä. Ei Hän 
raski teitä tappaa, ehkä kuinka huonoja, raadolli- 
sia ja viheliäisiä olisitte. — 

Tulkaa pois Paimenen tykö, te viheliäiset lam- 
paat. Ei Paimen raski teitä tappaa, sillä ette ole 
kelvollisia teuraslampaiksi niinkuin ne lihavat 
lampaat. Hän reistaa vielä yhden talven teitä 
ruokkia, että sais teitä viedä viheriöitsevälle nii- 
tylle ja parhaalle laitumelle, kun kesä tulee, kun 
jankaikkisuuden kukkaiset rupeavat kasva- 
maan. — 

Viimein pitää Hänen viemän teitä iankaikki- 
siin majoihin Saaronin laaksossa ja juottaman 
elämän vedellä ja parantaman teidän haavanne 
iankaikkisesti. 


VALKEA VILLA 

2, eesuksen lampailla on valkea villa. Mut- 
i E ( ta eivät ole vielä kaikki mustat lampaat 

Ni kantaneet valkeita karitsoita. Mustia 
En ja ruskeita on kyllä laumassa, mutta 
eivät ne ole niin kauniita kuin ne lumivalkeat 
karitsat, joita Paimen kantaa helmassansa ja 
ruokkii omalla kädellänsä. 

Meidän täytyy tunnustaa, ettei ole vielä monta 
lammasta, joiden villat olisivat lumivalkeiksi tul- 
leet. Aivan ruskeita ja harmaita ovat vielä nämä 
lampaat, jotka käyvät laitumella. Ei ole vielä niin 
paljon satanut, että kaikkein lammasten villat 
olisivat lumivalkeiksi tulleet. Mutta me toivom- 
me, että se suuri Israelin Paimen antaa niin 
paljon sadetta taivaasta, että lammasten villat 
tulevat lumivalkeiksi, kun se suuri Israelin Pai- 
men viruttaa lampaita ja karitsoita Jordanin vir- 
rassa ja johdattaa laumansa Siionin vuorelle. 

Ei ole tosin Paimen monelta saanut villoja, 
jotka kelpaavat Hänelle, mutta me toivomme, 
että villat rupeavat paremmin kasvamaan, koska 
se suuri Israelin Paimen on itse ruvennut ruok- 
kimaan lampaitansa ja kutsumaan kKaritsoita 
Siionin vuorelle. Tähän asti ovat ne harvat sielut, 
joita lampaiksi kutsutaan, saapuneet Golgatan 
mäelle, jossa Jumalan Karitsan veri on tippunut 
niiden päälle. Ja Herra on sanonut: »Jos heidän 

syntinsä olisivat veriruskeat, niin pitää niiden 
lumivalkeiksi tuleman.» Mutta ei ole vielä se 
suuri Israelin Paimen saanut paljoa villoja lam- 
pailtansa. Maailma tahtoo keritä villoja sitä mu- 
kaa kuin ne kasvavat. - 

Nyt pitäisi niiden lampaiden, joita se suuri 
Israelin Paimen on hukan hampaista pelastanut, 
ruveta kantamaan villoja, sillä eivät ne ole tähän 
asti paljon villoja kantaneet. Ei muutamat tah- 
dokaan koreuttansa hävittää. Ne suojaavat itse- 
änsä, vaan eivät Paimenta. Ne pelkäävät, että 
niille tulee vilu, jos ne kadottavat koreutensa. 
Mutta minä pelkään, että jos lampaat ovat ylön 
kauan keritsemättä, rupeavat villat viimein pu- 
toamaan ja keiturin karvat kasvamaan. — Niiden 
pitäisi oikealla ajalla antaa itsensä keritä, ettei 
Israelin Paimenen tarvitsisi soimata lampaitaan 
tuomiopäivänä, niinkuin Hän sanoo niille, jotka 
ovat vasemmalla puolella: »Minä olin alastoin, ja 
ette minua vaatettaneet.» — 

Kun me siis sanomme, ettei Israelin Paimen 
ole vielä saanut villoja lampailta, niin ei tarvitse 
riettaan enkelin siitä iloita, sillä ei ole vielä Pai- 
men heittänyt ruokkimasta ja kaitsemasta lam- 
paitansa. Ei tarvitse hukanpenikkain liian var- 
hain iloita, että ne nyt pääsevät kiskomaan ja 
raatelemaan lampaita. Ei tarvitse hattarain ja 
metsänperkeleitten ylön varhain nauraa, sillä 
Israelin Paimen on vielä elossa. -— 

Meidän toivomme on, että lampaat rupeavat 
tekemään villoja niin pian kuin armonaurinko 
rupeaa paistamaan maan päälle, jos suuri Luoja 
antaa vielä kastetta taivaasta, että uusi ruoho 
pääsisi kasvamaan. 

Silloin saavat lampaat ruokaa, kun Paimen 
viepi parhaalle laitumelle. Silloin pitää niiden 


villan tuleman lumivalkeaksi. — Taivaan enkelit 
iloitsevat niiden kauneudesta ja sanovat: »Nämä 
ovat Jeesuksen karitsoita, jotka Hyvä Paimen on 
temmannut voimallaan hukan suusta.» 

KADONNEET LAMPAAT 


fa nneet, etteivät ne kuule enää koskaan 
a Israelin Paimenen huutoa. Muutamat 


paimenta. Eivät ne muista enää, kuka niitä on 
pakkasen aikana ruokkinut. Muutamat eivät 
tunne paimenta, vaan luulevat, että paimen ottaa 
ne kiinni ja tappaa. Sillä kun lampaat saavat olla 
enempi aikaa metsässä ilman paimenta, vieraan- 
tuvat ne ja tulevat aroiksi. Jos nyt paimen sem- 
moisia kutsuu, niin ne seisovat taampana ja 
katsovat isoilla silmillä paimenta niinkuin ne 
pelkäisivät, että paimen ne hävittää. Ei kuiten- 
kaan paimenella ole se mieli, että hän tahtoo 
hävittää omia lampaitaan, vaan se tarkoitus on 
paimenella, että hän saisi niitä koota ja viedä 
lammashuoneeseen. Mutta ne raukat pelkäävät, 
että paimen ne hävittää. 

Kuka tiesi vaikka muutamat lampaat olisivat 
ylön lihaviksi tulleet. Koska niillä nyt on itsel- 
lään hyvä laidun, niinkuin ne itse luulevat, eivät 
ne silloin luule tarvitsevansa paimenta, joka niitä 
parhaalle laitumelle viepi. Koska ne itse löytävät 
laitumen, eivät ne silloin kaipaa paimenta. — 

Joka lähtee lampaita hakemaan, pitää olla hy- 
vin opas niissä mettissä, vaaroissa niin myös 

Hänen pitää olla opas Siinain vuorella, Punaisen 
meren rannalla ja Jordanin virran rannalla, jossa 
lampaat ovat ennen pruukanneet olla. Hänen 
täytyy ottaa vaari niiden jäljistä, jos ne ovat men- 
neet korkeuteen Siinain vuorelle, tai jos ne ovat 
menneet Kuolleen meren rannalle, tai jos ne ovat 
eksyneet Hagarin vuorelle, joka ylettyy hamaan 
Jerusalemiin, jonka lapset ovat orjia yhdessä 
äitinsä kanssa. Ei ole tietoa, mistä paimen on 
löytävä muutamia kadonneita lampaita. Muu- 
tamat ovat jo tainneet paeta niin kauas synkkään 
metsään, etteivät taida koskaan takaisin tulla. 

Paimen vaeltaa raskaita ja vaivalloisia askelei- 
ta ja huutaa Siinain vuorella, Punaisen meren 
rannalla ja Jordanin virran tykönä, mutta ei sieltä 
kuulu mitään. Ei siellä ole ääntä eikä vastausta. 
Ja kun hän huutaa kadonneita lampaita: » Missäs 
olette?», niin vuoret vastaavat: »missäs olette!» 

Välistä kuuluu joku raadollinen lammas mää- 
kyvän kaukana, ja paimen luulee, että siellä 
taitavat olla muutkin kadonneet lampaat, mutta 
kun hän menee sinne, ei siellä ole mitään. Sekin 
oli mennyt, jonka ääni kuului. Ilmankin se oli 
joku raadollinen raukka, jota hukka oli raata- 
massa, ja silloin se määkyi. 

Jos paimen katsoo alaspäin, näkee hän välistä 
lampaan jäljen rapakkojänkässä. Välistä hän 
kohtaa muutampia hukan tappamia raatoja, ja 
muutamista ei ole jäänyt kuin nahkakappaleet, 
— ja kukas niitä hukan tappamia raatoja korjaa? 
suurella murheella ja mielikarvaudella katselee 
paimen niitä raatoja, joita hukka on tappanut, 
mutta ei voi niitä auttaa eli henkiin saattaa, vaan 
hänen täytyy jättää ne ja hakea muita, jotka, 
mitämaks, vielä hengissä ovat. — 

Löytääkö Israelin Paimen muutamia Siinain 

vuorelta? Minä ajattelen, että muutamat lampaat 
ovat tosin kiivenneet Siinain korkealle vuorelle, 
jossa Mooses paimensi lampaita. Mutta kuinkas 
lampaat sinne pääsivät? Eikö ne olleet suuresti 
peloissaan siitä lainpasuunasta ja ukkosenjyli- 
nästä, joka siellä pauhaa? Kuinka lampaat tohti- 
vat sinne mennä? Se on kysymys, johon ei ole 
niin helppo vastata. 

Me olemme nähneet, että muutamat kiipeävät 
Siinain vuorelle etsien sieltä koleampaa ilmaa. 
Muutamat on vallannut hukkain pelko ja sen- 
tähden ovat Siinain vuorelle ylös astuneet siinä 
luulossa, että hukka ei pääse sinne. Mutta minä 
luulen, että joku iso hukka on vasiten ajanut 
lampaita sinne, että se paremmin saisi ahdistaa 
niitä putoamaan jyrkänteeltä, että ne taittaisivat 
niskansa. — 

Mutta näyttää siltä, niinkuin olisivat kadon- 
neet lampaat menneet iäksi päiväksi, sillä ennen 
on Israelin Paimen löytänyt muutamia Siinain 
vuorella, johonka ne olivat eksyneet, mutta nyt ei 
löydy Siinain vuorelta ketään. — 

Voi, voi, teitä, te onnettomat lampaat, jotka 
niin olette kadonneet ja eksyneet laumasta! 
Kuinka suuren vaivan te teitte Israelin Paimenel- 
le, joka huutaa teitä Israelin vuorilla, Saaronin 
laaksossa, Punaisenmeren rannalla ja Jordanin 
virran tykönä! 

Mutta ei kuulu kadonneitten lammasten ääni 
metsässä, ei näy jälkiäkään, missä ne ovat käy- 
neet. 

Mutta Siionin vuorella on vielä muutamia 
lampaita ja Jeesuksen karitsoita koossa. Ja Gol- 
gatan mäellä, jossa Paimen antaa henkensä 
lammasten edestä siinä suuressa sodassa ja kil- 

kanssa, siellä ovat ne harvat lampaat rauhassa, 
joita Hän omalla verellään on ostanut. — 

Ja Pietari, jolle tämä suuri Israelin Paimen on 
sanonut: »Ruoki minun karitsoitani», on vis- 
simmästi ruokkimassa Jeesuksen karitsoita.... 

Te harvat sielut, jotka olette löydetyt, kokoon- 
tukaa Paimenen ympärille. — Älkää enää karatko 
pois siitä piiskuisesta laumasta, jonka se suuri 
Israelin Paimen on löytänyt synnin erämaasta, 
vaan pysykää koossa, te Jeesuksen lampaat! 

Kun teillä on nälkä, niin tulkaa Paimenen tykö. 
Kun teillä on jano, niin Hän antaa teille jalot 
lähteet juoda ja johdattaa Jordanin virralle. — 

Ja viimein johdattaa Hän lampaitaan Siionin 
vuorelle, jossa karitsat hyppäävät ilosta niinkuin 
peurat sillä iloisella vuorella hyvän Paimenen 
asumakaupungissa, jossa ei ole petoja, jotka Jee- 
suksen lampaita raatelisivat. Siellä te saatte käy- 
dä parhaalla laitumella iankaikkisuuden ihanalla 
rannalla ja olla rauhassa ja levossa. Siellä ei tule 
enää nälkä eikä jano iankaikkisesti. — 

Olkaa nyt hyvässä turvassa, te Jeesuksen lam- 
paat, joita se suuri Israelin Paimen on omalla 
verellään ostanut ja raatelevaisen suden ham- 
paista temmannut. 

Olkaa hyvässä turvassa, te Jeesuksen karitsat, 
joita se hyvä Paimen on ottanut suojaansa ja 
ruokkinut maidolla ja armonpisaroilla! Olkaa 
hyvässä turvassa, te vapisevaiset karitsat! Se 
suuri Israelin Paimen, joka teitä on ottanut hel- 
maansa, varjelee teitä lumisateesta ja rajuilmas- 
ta. — 

Hae vielä, oi, Israelin Paimen, kadonneita lam- 
paitasi ja kanna niitä laumaan! Tue myös niitä, 
jotka eivät jaksa käydä ja nosta niitä rapakkojän- 
kästä, etteivät ne viluun ja nälkään kuolisi. Sido 


58 


59 


myös niiden haavat, joita hukka on kiskonut ja 
raadellut, ja anna niiden levätä lammashuonees- 
sa. Ruoki niitä maidolla ja hunajalla siihen asti, 
että ne virkoavat ja vahvistuvat. 

Jospa kaikki eksyväiset ja kadonneet lampaat 
vastaisivat, kun Paimen niitä huutaa. Jospa ne 
juoksisivat Häntä vastaan, niin pian kuin ne 
kuulevat Hänen äänensä! 


YKSI LAMMASHUONE 


(AD, un lampaat harjaantuvat metsässä ma- 

N kaamaan, niin eivät ne sitten kovin kai- 

ANI paakaan lammashuonetta. Mutta sääs- 

au aikana ja kun on paljon syöpäläisiä metsäs- 

sä, silloin tulevat mielellään kaikki lampaat 
läättiin. 

Mutta ei nyt olekaan paljon sääskiä ulkona, 
sentähden makaavat ne lampaat ulkona, jotka 
eivät ole tästä lammashuoneesta. 

Keiturit kyllä tunkeutuisivat lammashuonee- 
seen, jos niitä vaan sinne laskettaisiin. Mutta 
mitäs keiturit tekevät lammashuoneessa? Eivät 
ne tee siellä muuta kuin puskevat lampaita, ja 
sentähden täytyy paimenen erottaa ne lammas- 
huoneesta ja panna johonkin saareen, etteivät 
nämä pahanilkiset luontokappaleet tekisi lam- 
paita rauhattomiksi. — Vaikka kuinka pimeä oli- 
si, niin luulen minä, että paimen tuntee keiturit 
äänestä. — Mutta sokeat eivät saata eroittaa lam- 
paita hukistakaan, jopa sitten pukeista ja keitu- 
reista, jotka joskus määkivät niinkuin muuta- 
manlaiset huonot ja kelvottomat lampaat, joiden 
villat ovat karkeat. — 

Me arvaamme hyvin, että ne lampaat, jotka 
eivät ole tästä lammashuoneesta, ovat ehkä näl- 
kääntyneitä. Eivät niille ole vielä villat kasva- 
neet. Ne ovat lamassa. Ei ole paimen niitä ruok- 

kinut. - Niiden edestä pitää meidän rukoilla 
kaikesta voimasta, että ne tulisivat pian tähän 
lammashuoneeseen, ennenkuin ilta tulee, en- 
nenkuin ovi suljetaan, ennenkuin valkeus sam- 
muu ja ennenkuin aurinko laskee. 

Sillä nyt on jo ilta tulemassa, ja hukanpenikat 
ovat vartioitsemassa, mistä ne pääsisivät kisko- 
maan ja raatelemaan lampaita. 

Olkaa siis valppaat rukoilemaan, te harvat sie- 
lut, jotka olette tästä lammashuoneesta, — että 
nekin lampaat, jotka eivät ole tästä lammashuo- 
neesta, tulisivat pian tähän lammashuoneeseen, 
ennenkuin ovi suljetaan kiinni. Sillä ei ole Israe- 
lin Paimenella niin paljon lampaita, etteivät ne 
mahtuisi yhteen lammashuoneeseen, jos ne vain 
eläisivät sovinnossa, ne harvat sielut, jotka ovat 
tästä lammashuoneesta. Mutta jos ne tulevat ylön 
lihaviksi, niin silloin ne ottavat isomman tilan ja 
tahtovat kaksi lammashuonetta ja kaksi paimen- 
ta. Mutta olkoon hukka niiden paimen, jotka 
elivät mahdu tähän lammashuoneeseen. Ja palk- 
kapaimen, joka pakenee, kun näkee suden tule- 
van, olkoon niiden paimen, joilla on sarvet pääs- 
sä ja keiturin karvat. — 

Meidän toivomme on, että Herra ruokkii itse 
lampaitaan ja kutsuu niitäkin lampaita tykönsä, 
jotka eivät ole tästä lammashuoneesta. 

Kas silloin pitää tuleman yksi lammashuone ja 
yksi paimen. 


PAIMENEN KOIRAT 


X p 5 ampaat seuraavat paimenta ja tuntevat 

SP hänen äänensä. Ja lampaat myös tunte- 
ta. hvat toinen toisensa äänestä ja hajusta. 
Mutta eivät kaikki lampaat ole kuuliaisia, niin 
että ne varsin tulisivat paimenen tykö. Muutamat 
lampaat ovat ylpeitä ja ryöstäytyvät metsään, 
sentähden panee paimen koiransa ajamaan ek- 
syväisiä lampaita laumaan. Paimen, jolla on pal- 
jon lampaita, ei tule ilman koiria aikaan. — 

Tiedämme, että tavallinen koira on hyödylli- 
sempi isännälle kuin laiska palvelija, ja me tie- 
dämme myös, että isäntä pitää paljon hyvästä 
koirasta, joka on virkku haukkumaan ja hajalli- 
sia lampaita kokoomaan, ja jolla on hyvä nokka 
haistamaan metsän eläviä. — 

Joku laiska koira on semmoinen, että kun 
isäntä kutsuu sitä mukaansa haukkumaan, niin 
koira pistäytyy sängyn alle ja luulee ilmankin, 
että se siellä saapi olla. Mutta mitäs isäntä tekee 
semmoisella koiralla, joka ei hauku koskaan? 
Minä luulen, että mykät koirat hirtetään. 

Vielä on asia siinä, kuinka koirat on opetettu. 
Muutamat koirat haukkuvat summia keskellä 
laumaa. Ne hajoittavat enemmän kuin kokoovat. 
Muutamat menevät lauman eteen ja haukkuvat 
siellä. - Mutta se on paras lammaskoira, joka 
haukkuu jälestä päin. — 

Kun keiturit tulevat varastamaan lammasten 
ruokaa, niin panee isäntä ajamaan keitureita 
pois, ja keiturit määkivät surkeasti, jos koira 
puraisee niitä. Mutta jos koira rupeaa puremaan 
lampaita, niin siltä viilataan hampaat. 

Koirat ajavat lampaita ylpeyden kukkuloilta 
nöyryyden laaksoon. Jos lampaat kiikkuvat si- 
veyden kedolta Siinain vuorelle, panee isäntä 
koiransa ajamaan lampaita Siinain vuorelta Gol- 
gatan mäelle, jossa ne saavat vähäsen levätä 
katsellessaan, kuinka hyvä Paimen siinä suures- 
sa sodassa antaa henkensä lammasten edestä. 

Golgatan mäellä priiskuvat muutamat pisarat 
sovintoverestä lammasten päälle. Ja susi, joka 
pelkää Jumalan Karitsan verta, ei tohdi liikuttaa 
lampaita, niin kauan kuin ne lepäävät Golgatalla. 
Sillä tapetun Jumalan Karitsan veri on hukalle 
kuolettavainen myrkky. Jos tämä veri tarttuu 
hampaisiin, niin tylsyvät hukan hampaat ja pu- 
toavat sen suusta. — Jo hajukin Jumalan Pojan 
verestä saattaa sen ulvomaan. Sama luonto on 
hukan penikoilla. Ne ulvovat surkeasti, jos ne 
saavat hajun lampaista, joitten päälle Jumalan 
Karitsan veri on priiskunut. 

Susi on vihainen ei ainoastaan paimenelle, 
vaan myöskin koirille, joita paimen on pannut 
ajamaan lampaita kokoon. Ei susi ole vihainen 
mykille koirille, jotka eivät hauku ketään. Mutta 
niille koirille, jotka ovat virkut haukkumaan, 
ovat kaikki hukan penikat vihaisia, sillä niitten 
koirain tähden täytyy nälkähukan olla ilman 
lihaa. Ei nälkähukka pääse kiskomaan ja raate- 
lemaan lampaita, niin kauan kuin lammaskoira 
palauttaa eksyväisiä lampaita paimenen tykö. — 

Ei ole suinkaan hauskaa vanhalle Aadamille 
olla koirana. Erinomattain, koska keiturit ja pu- 


kit puskevat koiria, ja lampaat ovat hajallaan ja 
juoksevat sienen perässä, silloin väsyvät viimein 
koiratkin. — 

Ettekös näe, että lampailla on parempi etu kuin 
koirilla? Sillä lampaat lasketaan läättiin, kun se 
suuri Paimen on koirillaan niitä koonnut. Mutta 
koirille annetaan lientä ja luita, ja ajetaan vielä 
ulos porstuaan haukkumaan varkaille. Ei ole siis 
koirain virka vanhalle Aadamille soma. Mutta 
älkää sentähden pistäytykö sängyn alle, te keitu- 
rinkoirat ja te lammaskoirat, vaan olkaa virkut 
haukkumaan metsän eläviä, että isäntä pääsee 
niitä ampumaan, ja keitureita, jotka tulevat va- 
rastamaan lammasten ruokaa, niin myös niitä 
hajallisia lampaita, jotka eivät pysy laumassa, 
sekä syrjäläisiä, jotka pakkaavat laumasta er- 
kaantumaan, että myös lihavia lampaita, jotka 
pakkaavat raadollisia puskemaan, hyvin tietäen, 
että teidän virkanne on painava virka. 

Paimen antaa teille ainoastaan lientä ja luita. 
Kyllä hän siitä huolimatta pitää suuressa arvossa 
teitä, vaikka hän toisinaan ajaa ulos lämpimästä 
huoneesta haukkumaan varkaille. 

Me olemme kuitenkin vakuutettuja siitä, että 
kun pakkanen tulee ja te rupeatte porstuassa 
vinkumaan ja kynsimään ovea, sanoo isäntä pal- 
velijoilleen: »Laskekaat koirat sisälle.» Silloin te 
saatte olla Isännän huoneessa ja levätä aamuun 
asti. Silloin te pääsette sen valkean viereen, jota 
Jeesus tuli sytyttämään maan päälle. — 

Te harvat sielut, jotka olette huomanneet sen, 
ettei talo tule ilman koiraa aikaan, rukoilkaa sitä 
rikasta, suurta ja korkeaa talon Isäntää, että Hän 
joka ruokkii sekä kciria että varkaita, kun ne 
tulevat kerjäämään ruokapalasta Häneltä, auttai- 
si minua vaivaista ja armonvarkaitten vihaamaa 

koiraa, että minä olisin niinkuin uskollinen talon 
koira, virkku haukkumaan varkaita, etteivät ne 
minun laiskuuteni kautta pääsisi varastamaan 
armontavaroita taivaallisen Isännän puodista — , 
mutta myös, jos mahdollista olisi, että minä 
kelpaisin lammaskoiraksi, että kun ylpeät lam- 
paat rupeavat ylön hopusti juoksemaan hajaan- 
tumaan, laidunta polkemaan ja laihempia pus- 
kemaan, minä saattaisin niitä paimentaa ja koos- 
sa pitää siihen asti kuin Ylimmäinen Paimen 
rupeaa korjaamaan niitä lammasläättiin, koska 
aurinko laskee ja ovi kiinni pannaan. 


5 Katso, Jumalan ... 


ARMON OVELLA 


(E % olkuttakaa, te katuvaiset, murheelliset 
SN ja raskautetut, te epäileväiset, jotka sei- 
ii=*$) sotte oven takana ja katsotte toisianne, 
te, Kai huokaatte, te, joilla on totinen halu 
autuaaksi tulla, mutta ette tohdi tehdä väkivaltaa 
taivaan valtakunnalle. 

Älkää seisoko ahtaan portin takana laiskoina ja 
huolimattomina, vaan kolkuttakaa niin lujasti, 
että taivas ja maa tärisee, että kaikki koirat 
heräisivät haukkumaan. 

Minä luulen, että ovenvartija on vielä valvo- 
massa ja että hän kuulee, kun köyhä matkusta- 
vainen tulee kaukaa huutamaan ja kolkutta- 
maan. Minä luulen, että hän tulee ulos kysy- 
mään: »Kuka olet, joka niin kovin kolkutat tai- 
vaan ovelle?» Arvatenkin sinä vastaat: »Minä 
olen köyhä matkustavainen, pitkän matkan kul- 
kenut ja väsynyt matkamies, joka olen vaeltanut 
monet vaaralliset retket. Ja minä rukoilen, että te 
laskisitte minut sisälle lämpimään lepäämään.» 

Ja ovenvartija huutaa Sotaherralle: »Muuan 
köyhä matkustavainen ja väsynyt matkamies on 
tullut tänne kolkuttamaan ja tahtoo tulla sisälle. 
Lasketaanko hänet sisälle?» 

Niin Sotasankari vastaa ja sanoo ovenvartijal- 
le: »Mitä sinä päästät maan päällä, se on päästetty 
taivaassa! Laske sisälle ne väsyneet matkamie- 

het, jotka kolkuttavat armon ovelle! Laske sisälle 
ontuvat, sokeat ja raajarikot, jotka häihin on 
kutsuttu! Laske sisälle ne murheelliset, raskaute- 
tut, katuvaiset, epäileväiset ja kolkuttavaiset, 
jotka totisesti ovat isoovaisia ja janoovaisia, 
heikkomielisiä ja maailman ylönkatsomia! 

Mutta ylpeät, maailman komeat ja vihollisen 
sotasankarit, jotka haluavat maailman tavaraa ja 
kunniaa ja jotka sanovat, että armon ovi on aina 
auki, saavat mennä siihen valtakuntaan, jossa 
portit aina ovat kohdallansa!» 


SUURELLE EHTOOLLISELLE 


5) 9) yt ovat kaikki tosin kutsutut suurelle 

| Ehtoolliselle, ja meidän toivomme on, 
s0aP että he tulevat perille, vaikka he hitaasti 
kulkevat. Mutta saapi kyllä Ehtoollisen suuri 
Laittaja odottaa muutamia hetkiä, ennenkuin he 
tulevat. 

Huono on kyllä tämmöinen hääväki maailman 
silmissä. Perheenisäntä on koonnut huonointa 
ihmislajia, mitä maan päällä löytyy. Aivan ylön- 
katsotuita ihmisiä, joita ei kunniallinen talon- 
poika kutsuisi ollenkaan häihin. 

Mutta miksi ovat kunnialliset talonpojat ja 
maailman herrat sanoneet esteensä? Minkätäh- 
den eivät ne kunnialliset vieraat tulleet suurelle 
Ehtoolliselle? Eikö siinä ole ylönkatsottu Isän- 
tää, joka Ehtoollisen on laittanut? 

Ei perheenisäntä saata herkkujaan viskata kei- 
tureille ja sioille. Jonkun ilmankin täytyy tulla 
nautitsemaan niitä herkkuja, joita perheenisäntä 
on laittanut. Koska suuret ja kunnialliset vieraat 
katsovat Isäntää ylön, niin saavat huonoimmat 
vieraat herkut nauttia. 

Tulkaa nyt te vaivaiset, joilla ei ole mitään 
muuta suuhun panemista kuin mitä te kerjää- 
mällä saatte! Tulkaa suurelle Ehtoolliselle ja nau- 
titkaa kiitollisuudella, mitä perheenisäntä palve- 
lijainsa kautta teille jakaa! Ne panevat kullekin 

osan sen jälkeen kuin kullakin on tarvetta ja 
hätää. 

Tulkaa tekin raajarikot, jotka olette, kukatiesi, 
kuinka kauan aikaa maanneet tautivuoteessa, ja 
ette ole moneen aikaan maistaneet Jumalan vil- 
Jaa! 

Tulkaa te ontuvat, joitten kulkeminen on hi- 
dasta niin kauan kuin te onnutte molemmin 
puolin. Rukoilkaa, kiiruhtakaa ja vaeltakaa jou- 
tuisasti, ennenkuin ovet kiinni pannaan! 

Ja, te sokeat, jotka tarvitsette taluttajan, että te 
pääsisitte sen suuren Silmätohtorin tykö, joka 
aukaisee sokean raukan silmät, että te näkisitte, 
mistä tie menee taivaaseen, tulkaa sille suurelle 
Ehtoolliselle! 

Kukatiesi, kuinka kauan tämä Ehtoollisen het- 
ki on olemassa. Kukatiesi pian tulee ilta ja ovet 
pannaan kiinni, niin ettei yksikään pääse enää 
sisälle. Eivät pääse hiljaiseen tulevaiset maista- 
maan niitä herkkuja, joita perheenisäntä on lait- 
tanut. Silloin saavat nekin, jotka kutsutut ovat, 
seisoa ulkopuolella, ja saavat kyllä kuulla, mikä 
ilo häähuoneessa on. Eivät pääse hiljaiseen tule- 
vaiset maistamaan eli ottamaan osaa heidän ilos- 
taan. Eivät pääse ne, jotka ulkopuolella ovat, 
kurkistelemaan ja katsomaan, kuinka kaunis 
Vapahtajan köyhä morsian on. Kuinka hän on 
kullalla kaunistettu, kuinka hän on kruunattu, 
kuinka hän on kaunis ja kiiltävä, kuinka hän 
istuu Ylkämiehen sylissä ja on ihana ja paistaa 
niinkuin aurinko. Hänen päässään on kruunu, 
jossa on kaksitoistakymmentä tähteä ja rinnassa 
kaunis tähti, joka on puhtaasta kullasta tehty, 
josta Johanneksen Ilmestyskirjassa puhutaan. 
Hänellä on kointähti ja kultasormus kädessä, 

Kuninkaan rakkauden merkki, jonka Hän on 
antanut köyhälle morsiamelle, kun Hän meni os- 
tamaan ja lunastamaan köyhän morsiamensa 
vankeudesta. Silloin jo antoi Hän morsiamelle 
rakkauden merkin. 

Ilmankin, sinä Vapahtajan morsian, muistat, 
että sinä olet kihlattu yhdelle miehelle, joka on 
omalla verellään sinut ostanut ja vankeudesta 
lunastanut. Muista myös, että sinä olet kutsuttu 
nyt suurelle Ehtoolliselle, jossa sokeat näkevät, 
ontuvat käyvät, raajarikot hyppäävät, kuurot 
kuulevat, mykät puhuvat. Muista, että tässä suu- 
ressa Ehtoollisessa ruokitaan vieraita herkuilla. 
He saavat siellä voita ja hunajaa, viiniä ja rieskaa 
ilman rahatta ja ilman hinnatta. 

Mutta ne vaivaiset, jotka eivät ehdi suurelle 
Ehtoolliselle, saavat seisoa ulkopuolella; ja vaik- 
ka he silloin kolkuttavat, niin ei yksikään avaja, 
vaikka he silloin huutavat, niin ei yksikään vas- 
taa, ja vaikka he itkevät, ei yksikään lohduta. 
Sillä myöhään tulevaisilta ovat ovet suljetut ian- 
kaikkisesti, eikä ole yhtään, joka enää saattaa 
avata, koska he eivät ole ajallaan kolkuttaneet. 
Nyt se on hiljaista, ja hiljaista iankaikkisesti. — 

Nyt, sinä suuri Ehtoollisen Jakaja, pidä Ehtool- 
lista niitten opetuslasten kanssa, jotka seuraavat 
Sinun verisiä askeleitas Yrttitarhasta Golgatan 
mäelle! Herätä heitä, kun synnin uni pakkaa 
heidän päällensä — ja vahvista heitä Sinun armol- 
las, että he viimein tulisivat osallisiksi suuresta 
Ehtoollisesta taivaassa, jossa he saavat veisata 
kiitosvirttä iankaikkisesti. 

TUHLAAJAPOJALLE 


un nyt taivaallinen Vanhin on kuollut 
NS meidän edestämme ja jättänyt meille 
44-88) tavaran ja omaisuuden perinnöksi, niin 
pitäisi msi jotka olemme perillisiä, jakaman 
Hänen tavaransa veljellisellä rakkaudella ja niin 
laittaman, että se tavara tulisi enennetyksi ja 
varjelluksi, eikä mitään tulisi turhuudessa haas- 
katuksi. 

Yksi tuhlaajapoika on jo tuhlannut kalliin ta- 
varan, jonka hän oli Isältään saanut, ja nyt hän 
paimentaa sikoja ja luulee sen kautta ansaitse- 
vansa ruokaa, mutta ei kukaan anna. Eiköhän 
viimein tule tuhlaajapojalle hätä siinä vieraassa 
maassa, jossa hän paimentaa sikoja? Eikö hänel- 
le johdu mieleen tämä autuaallinen ajatus: 
»Kuinka monella minun Isäni palkollisella on 
kyllä leipää, ja minä kuolen nälkään? Minä nou- 
sen ja käyn minun Isäni tykö sanoen: Isä, minä 
olen syntiä tehnyt taivasta vastaan ja Sinun edes- 
säsi enkä ansaitse, että minua Sinun lapseksesi 
kutsutaan, mutta anna minun olla niin kuin 
huonoin Sinun palvelijoistasi.» — 

Nouse nyt ylös, sinä tuhlaajapoika, ja rupea 
ajattelemaan, kuinka monella palvelijalla sinun 
Isäs huoneessa on parempi tilaisuus kuin sinulla 
tässä vieraassa maassa, jossa ei anneta sikain- 
kaan ruokaa syödä! 


Kuinkas monta ajastaikaa tai kuukautta sinä 
olet jo palvellut sitä porvaria, joka pani sinut 
paimentamaan sikojansa? Etkös ole vielä väsy- 
nyt, raukka, paimentamasta niitä sikoja? 

Minä luulen, että Isä on laittanut häitä sinulle 
ja muille traasuperkeleille, jotka tulevat Hänen 
tykönsä niin huonoina ja viheliäisinä kuin he 
ovat. Minä luulen Vanhimman sydämen kaipaa- 
van sinua onnetointa raukkaa, joka karkasit pois 
Isän talosta tuhlaamaan ja haaskaamaan omaisuu- 
tes porttoin kanssa vieraalla maalla. Minä luulen 
Vanhimman sydämen kaipaavan sinua ja tappa- 
van syötetyn vasikan sinun tähtes ja laittavan 
juhlavaatteet valmiiksi siksi kuin tuhlaajapoika 
tulee. Minä luulen Vanhimman sydämen kaipaa- 
van sinua ja odottavan, milloin se onnetoin tuh- 
laajapoika tulee traasusena ja rääpäleissä, mus- 
tana ja kunniattomana, nälässä ja vilussa. 

Isä on nyt laittanut häitä, joissa semmoiset 
nälkävieraat saavat nauttia viiniä ja rieskaa, 
koska Hän sanoo profeetan Jesajan kautta: »Tul- 
kaa ja ostakaa ilman rahatta ja ilman hinnatta 
viiniä ja rieskaa.» 

Nouse siis ylös, onnetoin raukka, ja mene Isäs 
tykö ja sano: »Isä, minä olen syntiä tehnyt taivas- 
ta vastaan ja Sinun edessäs, enkä ansaitse, että 
minua Sinun lapsekses kutsutaan, vaan anna 
minun olla niinkuin huonoin Sinun palvelijois- 
tas.» 

Nouse, nouse, onnetoin poika, ja mene pian, 
ennenkuin kaikki rakkaus jähtyy Vanhimman 
sydämestä, ennenkuin Vanhin kuolee murheesta 
ja odottamisen tähden! 

Koskas Hän saapi kuulla sanomia siitä onnet- 
tomasta pojasta, joka meni niin kauas vieraalle 
maalle, etteivät Vanhimman korvat enää kuule 

sanomiakaan raukasta? 

Nouse, nouse, tuhlaajapoika, ja mene traasu- 
perkeleenä Isäs tykö, että sinun silmäs saisivat 
vielä kerran nähdä Vanhimman kasvot, ennen- = 
kuin sinä kuolet! — 

Katsokaa nyt, te harvat sielut, jotka olette Isän 
kuritusta tunteneet — katsokaa, kuinka Vanhin 
ottaa tuhlaajapojan ilolla vastaan, kun hän tulee 
nöyränä ja katuvaisena Vanhimman taloon. 

Rukoilkaa, te harvat, jotka olette semmoisena 
tulleet takaisin Vanhimman taloon, että Hän 
varjelis teitä vihollisen kiusauksista, ettei vihol- 
linen sais teitä viekkaudellansa suostuttaa me- 
nemään toisen kerran vihollisen taloon. 

Pysykää nyt kotona lapsukaiset. 

Pysy nyt kotona, sinä tuhlaajapoika, äläkä me- 
ne toista kertaa pois Isän talosta, ettei Vanhim- 
malle tulis suurempi vaiva sinusta. 

KALAMIEHET 


Me huonot ja tyhmät kalamiehet 
emme ole mahdollisia saamaan mi- 
tään. Mutta jos Herra Jeesus suu- 
resta armostansa antais meidän 
saada muutamia sirkkoja, niin me 
olisimme tyytyväiset, sillä emme ole 
saattaneet kiittää senkään edestä, 
mitä on saatu. 


KALAMIEHET 


Pray Kokon verkkojaan. He heittävät kyl- 
lä Vapahtajan käskyn jälkeen verkkonsa mereen, 
mutta he ovat laiskoja kokemaan verkkoja. Jos 
joku kala tarttuu, niin se kuolee siihen. Koska 
kalamies ei ole virkku verkkoja kokemaan, niin 
pian kuollut kala mätänee lämpimässä vedessä. 

Toiseksi ovat myös kalamiehet sokeita. Kun 
heidän pitäisi panna kaloja astioihinsa, niin eivät 
he ymmärrä niitä eroittaa ja heittää pois mädän- 
neitä kaloja, vaan he panevat sekä verekset että 
mädänneet kalat sekaisin astioihin, vaikka Va- 
pahtaja on sanonut, että mädänneet kalat heite- 
tään pois. — 

Kolmanneksi ovat tämänaikaiset kalamiehet 
ilman suolaa, tai heidän suolansa on suolatointa. 
Se on kadottanut makunsa, niinkuin Vapahtaja 
on sanonut opetuslapsilleen: »Te olette maail- 
man suola, mutta jos suola kadottaa makunsa, 
millä sitte suolataan?» — Kyllä kalat pian mätä- 
nevät, vaikka kuinka paljon suolattaisiin, kun 
suolat ovat kelvottomia. 

Ei ole siis ihme, että kalat mätänevät, koska ne 
ensin mätänevät verkossa ja sitte vielä huonoilla 
suoloilla suolataan. — 

Me toivomme, niinkuin me myös kiitämme 
meidän taivaallista Isäämme sen vähän kalansaa- 
liin edestä, joka on jo saatu, että kalamiehet 
tulevat virkummiksi verkkoja kokemaan ja ha- 
kevat senkaltaista suolaa itselleen, joka ei ole 
mauttomaksi tullut. Me toivomme, ettei monta 
kalaa mätänisi niistä, jotka jo ovat tarttuneet 
Pyhän Hengen verkkoihin. 

Ja me toivomme myös enemmän kaloja täst' 
edes saatavan, kun kalamiehet Jeesuksen käs- 
kyn jälkeen heittävät verkkojaan oikealle puolel- 
le venettä. 

Pietari hämmästyi siitä suuresta kalain paljou- 
desta, jonka hän sai yhtenä päivänä ja yhdestä 
apajasta. — Hän tuli sitä suuremmaksi syntiseksi, 
jota enemmän hän näki Jumalan siunausta seu- 
raavan hänen työstään. Hän tuli sitä nöyrem- 
mäksi, jota enemmän hän sai tuta Jumalan ar- 
moa. 

Jospa nyt kaikki ne, jotka ovat samalla tiellä 
kuin Pietari, ja jotka itse ovat tunteneet jotakin 
Jumalan armosta ja armahtavaisesta rakkaudes- 
ta, yhdistäisivät rukouksiaan meidän Herramme 
Jeesuksen Kristuksen tykö, että kaikki hengelli- 
set kalamiehet menestyisivät pyydössään, kun 
he rupeavat sieluja pyytämään maailmasta ja 
perkeleen vallan alta. — 

Rakas Vapahtajani. Ole itse neuvonantajana, 
kuinka minun pitää heittää ja vetää nuottaa, että 
jokukaan kala pääsisi saatanan verkosta irti ja 
tulisi Sinun pyhän sanasi kautta suljetuksi Py- 
hän Hengen nuottaan sisälle. 


VERKKO 


San € lanka, josta Pyhän Hengen verkko on 
YY kudottu, ei ole niin hieno ja pehmeä 
2 kuin se silkkilanka, jolla saatana pyytää 
kaloja kutuaikana. - Pyhän Hengen verkko on 
karkeista langoista ja parhaasta hampusta tehty. 
Se on niin kova, että suomu kiskoutuu pois siitä 
kalasta, joka uipi tähän verkkoon. Sentähden 
pelkäävät ylpeät kalat Pyhän Hengen verkkoa. 
Ne tuntevat jo luonnostaan, että verkko kyllä 
kestää, vaikka kuinka suuret kalat siihen tarttui- 
sivat. 

Eivät kalat juuri mielellään mene Pyhän Hen- 
gen verkkoon. Ei kala ensin tartu ollenkaan, 
vaikka kalamiehet vetävät nuotan. Muuan, kala, 
joka on oikein ylpeä, menee yli nuotan, maikkuu 
vielä ulkopuolella ja näyttää pyrstöään kalamie- 
hille. Muutamat kalat painavat itsensä mutaan 
sisälle ja antavat nuotan mennä ylitsensä. Usein 
saavat kalamiehet tehdä työtä koko yön eivätkä 
saa mitään. 

Muutamat kalamiehet, jotka eivät viitsi paljon 
pyytää ihmisten sieluja taivaan valtakuntaan, 
erinomattain ne, jotka päiväpalkan tähden pyy- 
tävät, ottavat silkkilankoja lainaksi maailman 
pääruhtinaalta, tekevät niistä hienoja verkkoja: 
panevat paloviinan yliseksi, maailman kunnian 
aliseksi, luonnolliset taipumukset ja ämmäin 

kyyneleet panevat he peräksi. Tämmöinen nuot- 
ta on kyllä hyvin keveä vetää, mutta ei sillä saa 
mitään. Heidän nuottansa on kyllä täynnä kaloja, 
mutta kun perä tulee rantaan, niin se on tyhjä. — 

Pyhän Hengen verkko, jolla hengelliset kala- 
miehet pyytävät ihmisten sieluja taivaan valta- 
kunnalle, on kudottu paksuimmasta hampusta, 
kun sitä vastoin saatanan verkot ovat niin hienot 
ja pehmeät kuin hämähäkin verkot. Ei syntinen 
tunne, kuinka ja koska hän olisi niihin verkkoi- 
hin kääritty. — Kaikki kalat, jotka ovat hänen 
nuottaansa suljetut, saavat viettää aikaansa lihan 
himoissa ja hekumassa. — Mutta Pyhän Hengen 
verkot tuntuvat kyllä sydämeen asti. 

Se ihminen, joka Pyhän Hengen verkkoon 
tarttuu, tulee varsin voimattomaksi. Sydän tulee 
kipeäksi. Hänelle tulee niin ikävä, että sydän 
tahtoo haljeta. Ei hän jaksa enää synnissä uida. 
Ei hän jaksa enää juoda, ei hän jaksa kirota, ei 
hän jaksa tapella. Ja se on juuri Pyhän Hengen 
tarkoitus, että se murhe, joka on Jumalan mielen 
mukainen, vaikuttaisi parannuksen autuudeksi 
totisen katumuksen, kääntymisen ja uudestisyn- 
tymisen kautta. 

Antakoon Herra Jeesus kaikkein hengellisten 
kalamiesten menestyä pyytäissään ihmisten sie- 
luja taivaan valtakunnalle! 

Revetköön saatanan verkko rikki, ja sulkeutu- 
koon Pyhän Hengen verkkoon suuri kalain pal- 
jous, kun me laskemme ulos syvyydelle ja hei- 
tämme nuotan apajalle! 


KALAT 


| ; okainen kalanpyytäjä tahtois mielellän- 
% Fsssä niitä isompia kaloja, mutta me nä- 
si emme kaikista asianhaaroista, että 
O Imamint kalat ovat niin arkoja, etteivät ne pysy 
nuotassa. — 

Isot kalat ovat syvyydessä kaukana rannasta, 
kaukana iankaikkisuuden ihanasta rannasta. Ne 
uivat siellä maailman viisauden syvyydessä, jos- 
sa se suuri valaskala asuu, joka nieli profeetta 
Joonan. Maailman viisauden syvyydessä ne ui- 
vat, niin ettei Pyhän Hengen verkko liinaakaan 
niissä paikoissa, joissa ne isot kalat uivat lihalli- 
sen viisauden syvyydessä. Harvat niistä isoim- 
mista kaloista seuraavat nuottaa. Juuri ihmeeksi 
tarttuu joku iso kala Pyhän Hengen verkkoon. 

Paavali kirjoittaa, ettei moni maailman viisais- 
ta ole kutsuttu, eikä moni korkeasta säädystä. Ne 
olivat jo silloin kaukana kristillisyydestä, ja sama 
luonto näkyy vielä nytkin olevan maailman her- 
roilla, niin että ne katsovat kristillisyyden tai- 
kaukseksi ja riettaan hengen vaikutukseksi. 

Hauki välistä tulee rantaan, muttei se kuiten- 
kaan pysy nuotassa, vaan nielee vielä sirkkoja, 
vaikka on itse nuotassa, ja viimein, kun nuotta 
tulee ahtaammaksi, menee hauki läpi nuotan ja 
* repii verkon. — 

Jokainen kalanpyytäjä tahtois mielellänsä niitä 


isompia kaloja, mutta me näemme kaikista asi- 
anhaaroista, että isoimmat kalat ovat niin arkoja, 
etteivät ne pysy nuotassa. Vieläpä ne isot kalat, 
joita saivokaloiksi kutsutaan, eivät kärsi min- 
käänlaista ääntä. Eivät ne kärsi, että kalamiehet 
puhuvat. Nämä saivokalat maikkuvat usein 
nuotan sisällä, mutta kun nuotta tulee rantaan, ei 
ole mitään sisällä, vaan ainoastansa sammalia 
ja rapakkoa. 

Niitä kutsutaan saivokaloiksi sentähden, että 
ne vanhain ihmisten muistelusten jälkeen ovat 
saivosta, se on, maanalaisesta pohjattomasta jär- 
vestä. Ja sinne pakenevat saivokalat joka kerta 
kun ollaan niitä pyytämässä. Joka semmoisia 
kaloja pyytää, sen pitää oleman noita, mutta 
kuka nyt rupeaa niitten tähden noitumaan. Men- 
kööt saivokalat siihen pohjattomaan järveen, 
koska ei ne tahdo pysyä Pyhän Hengen nuo- 
tassa! — 

Ei ole siis paljon toivoa, että Pietari tai joku 
muu kalanpyytäjä sais isompaia kaloja Pyhän 
Hengen verkolla, sillä isot kalat ovat ylön kauka- 
na rannasta. Ne ovat pohjattoman meren syvyy- 
dessä, jossa Pyhän Hengen verkko ei liinaa ol- 
lenkaan. Parempi on, että Pietari pyytää niitä 
pienempiä kaloja, jotka pysyvät nuotassa ja tule- 
vat rantaan. — 

Pienet kalat ovat myös hyviä kaloja, vaikka 
muutamat kalamiehet eivät ole oikein tyytyväi- 
siä, koska heidän pitää niin paljon vaivaa nähdä 
niitten pienten kalain korjaamisessa. — 

Jos ne pienet kalat pysyisivät nuotassa siihen 
asti kuin se tulee rantaan vedetyksi, niin tulisivat 
muutamat astiat täytetyiksi. Olis siinä kaloja sen 
verran kuin meillä on suoloja. Ne isot, lihavat 
kalat eivät tunne suoloja, mutta ne pienet sirk- 

kaiset ja kultakalaiset eivät tarvitse niin paljon 
suoloja, ennenkuin tulevat kypsiksi. 

Muutamat kalamiehet pyytävät epäilemättä 
kalaa semmoisissa rapakkolantoissa, joissa 
sammakonpojat sikiävät. Itse ovat semmoiset 
kalamiehet vajonneet rapakkoon kainaloon asti 
ja siellä ne tarpovat. Jumala armahtakoon niitä- 
kin raukkoja, jotka siinä tarpovat! Jospa he ensin 
pääsisivät ylös rapakkolantosta ja heittäisivät 
verkkonsa mereen, voisivat he jonkun kalaisen 
saada, mutta niin kauan kuin he seisovat rapak- 
kolantossa ja pyytävät siellä kalaa, eivät he saa 
muuta kuin rökkäitä, liiskoja ja sammakoita. 

Sanotaan, että muutamissa paikoin syödään 
sammakoita ja suolataan niitä sitä varten astioi- 
hin. Mutta minä tiedän ja olen vakuutettu siitä, 
etteivät sammakot ja liiskot kelpaa ollenkaan 
sille nuotan isännälle, jolla Pyhän Hengen verk- 
ko on, vaan hän tahtoo otollisia kaloja, jotka ovat 
ensin korjattuja ja elämän vedellä virutettuja ja 
totuuden suolalla kohtuullisesti suolattuja, että 
ne pysyisivät terveinä siihen asti kuin nuotan 
isäntä niitä tarvitsee. Me tiedämme isoin ka- 
lain tarvitsevan paljon suoloja, ennenkuin ne 
tulevat kelpaavaisiksi. Mutta pienet kalat eivät 
tarvitse niin paljon suolaa kuin ne isot kalat. 

Pysykää Pyhän Hengen nuotassa, te pienet 
kalaiset! 

Älkää menkö kauas rannasta, te pikku sirkkai- 
set! 

Älkää pakatko ulommaksi syvyyteen, te kulta- 
kalaiset! 

Siellä on hauki, jolla on iso kita. Siellä on 
lohikäärme, jolla on terävät hampaat. Siellä on 
valaskala, joka nielee tuhansia suuria ja pieniä 
kaloja yhtä haavaa. 

Pysykää rannempana, te valkeat ja punaiset 
kalat, niin että kun Pyhän Hengen nuotta vede- 
tään, te tulisitte sen kanssa rantaan, jos te olisitte 
kelvollisia, niin että kalamiehet saattaisivat pan- 
na teitä astioihin, ja kohtuullisesti suolattuina 
kelpaisitte nuotan isännälle, kun vieraat tulevat 
taivaasta. 

Meidän toivomme on, että kun Pietari ja Jo- 
hannes heittävät verkkonsa oikealle puolelle ve- 
nettä, tulee suuri kalansaalis Jeesuksen armon ja 
siunauksen kautta, joka nyt seisoo rannalla ja 
odottaa. 

Iankaikkisuuden rannalla hän odottaa väsynei- 
tä kalamiehiä. — 

Ne harvat kalat, jotka ovat vasta saatuja, koo- 
taan astioihin ja suolataan, että ne pysyisivät 
vereksinä ja kelvollisina siihen päivään asti, 
jona Jumala, meidän Herramme Jeesuksen Kris- 
tuksen Isä niitä tarvitsee. 

TAIVAALLINEN VANHIN 


Rakas Vanhin. Ota meidät syliisi. 
Nosta meidät ylös tämän maailman 
kylmältä laattialta ja lämmitä meitä 
Sinun rakkaudellasi nyt ja iankaik- 
kisesti. 


PÄÄSKYISEN POJAT 


i inä olen nähnyt muutamien pääskyisen 
S a poikain putoavan tunkion päälle, kun ne 
N Orupeavat ylön varhain voimiinsa luot- 
Han ja lähtevät lentämään ulos pesästänsä, 
ennenkuin siivet kantavat. 

Ja kun ne putoavat tunkion päälle, tulee lumi- 
sade ja rajuilma ja vilu ja nälkä. Ja kun niillä ei 
ole enää voimaa lentää ylös suojaan Vanhimman 
pesään, niin täytyy niiden tunkiolla kuolla viluun 
ja nälkään. 

Voi, voi, teitä, te onnettomat pääskyisen pojat, 
jotka ylön varhain rupesitte luottamaan voi- 
miinne! Miksi te läksitte ulos Vanhimman pesäs- 
tä, ennenkuin siivet kantavat? 

Nyt katsoo Vanhin murheellisena teihin, kuin- 
ka te makaatte lumisateessa ja rajuilmassa tämän 
maan päällä. Mutta ei Hän jaksa teitä enää nostaa 
maasta ja kantaa takaisin pesään, koska te olette 
niin suuriksi tulleet ja niin raskaiksi. — Ja kui- 
tenkin te olette niin huonoja ja voimattomia, 
ettette jaksa itsekään lentää ylös ilmaan. Ja nyt 
taidatte jäädä, onnettomat raukat, kuolemaan 
tähän kylmään ilmaan, kun toiset pääskyisen 
pojat, jotka ovat pysyneet pesässänsä siihen asti, 
että niiden voimat vahvistuvat, lähtevät lentä- 
mään lämpimään ilmaan, joka on toisella puolel- 
la maata, jossa aurinko paistaa pään päältä eikä 

enää laskeudu. Teidän täytyy silloin jäädä kuo- 
lemaan tähän kylmään ilmaan, jossa ei ole ruo- 
kaa eikä juomaa pakkaisen aikana. 

Niin käypi niille pääskyisen pojille, jotka ylön 
varhain lähtevät ulos Vanhimman pesästä, en- 
nenkuin siivet kantavat. 


VANHIN JA LAPSET 


Vn vanha tapa, että vanhin, joka on suu- 
Prella vaivalla synnyttänyt lapsia, laittaa 
49 saunaveden, jolla vastasyntynyt pes- 
tään. — 
Kun nyt lapsi ensimmäisen kerran saunotaan, 
niin katsoo vanhin, että se tulisi puhtaaksi joka 
paikasta, ei ainoastansa korvan takaa vaan myös 
kainalon alta. Ja kun lapsi näin on pesty ja 
puhdistettu, sitten vasta käärii vanhin sen puh- 
taisiin liinavaatteisiin ja sitten hän panee rintan- 
sa lapsen suuhun ja harjoittaa sitä imemään. 
Mutta ei lapsi pysy kauan puhtaana, vaikka se 
ensimmäisen kerran on saunottu. Pian se taas 
likaa itsensä ja vanhimmalle tulee uusi vaiva 
korjata sitä. Mutta ei vanhin väsy korjaamasta, 
pesemästä ja ruokkimasta lastansa, niin kauan 
kuin hän elää. Ei hän väsy vielä valvomasta ja 
rukoilemasta hänen puolestansa, niin kauan 
kuin lapsi on vielä elämässä, sillä vanhimman 
sydämessä on niin paljon rakkautta, ettei hän 
laske vaivojaan, saati hänellä on se toivo, että 
lapsesta tulisi hänelle iloa vanhalla iällänsä. 
Mutta jos lapsi kuolee, silloin tulee vanhimma!- 
le sydämellinen murhe, erinomattain, jos lapselle 
on tullut onnetoin kuolema, eli jos lapsi hukkuu 
siinä järvessä, joka palaa tulesta ja tulikivestä tai 
jos lapsi putoaa syvyyden kaivoon, josta on mai- 

nittu Ilmestyskirjassa tai jos lapsi palaa helvetin 
valkeassa, tai muutoin kuolee metsään tai peto- 
jen suuhun. Silloin tulee vanhimmalle suuri ja 
katkera murhe. - 

Ettekö näe nyt, kuinka kyyneleet vuotavat 
taivaallisen Vanhimman silmistä niitten onnet- 
tomain lasten vuoksi, jotka onnettoman kuole- 
man kautta ovat menneet pois? — 

Ja te, harvat lapsukaiset, jotka vielä olette 
elämässä, ette tottele vanhimman käskyjä ettekä 
varo itseänne kaivosta. Leikitte vielä valkean 
kanssa ja synnin terävä veitsi eli puukko kädessä 
juoksette edestakaisin, vaikka vanhin on kieltä- 
nyt ja sanonut: » Älkää leikkikö valkean kanssa. 
Älkää juosko terävän puukon kanssa, älkääkä 
menkö kaivoon!» 

Mitä varten on siis vanhin teitä suurella vaival- 
la ja verenvuodatuksella synnyttänyt? Mitä var- 
ten on hän teitä saunonut, korjannut ja imettä- 
nyt, jos hänen pitää viimein orvoksi ja lapsetto- 
maksi tulla? Ei ole enää yhtään, joka imee hänen 
rintojansa ja nauraa suloisella suulla synnyttäjä!l- 
lensä. Ei ole yhtään, joka heleällä äänellä huutaa: 
»Abba, rakas Isä!» 

On sellainenkin onneton tapa, että joskus van- 
hemmat ja voimallisemmat lapset tyrkkivät toi- 
siansa, niin että he lankeavat ja loukkaavat itsen- 
sä pahoin. Vanhin on pannut vanhemmat lapset 
holhoamaan avuttomia ja korjaamaan ja ruok- 
kimaan, kun niille tulee nälkä. Mutta eivät ne 
niin tarkasti valvo huonompia kuin pitäisi, sillä 
vanhemmat lapset kamppailevat keskenänsä ja 
sen vuoksi tulevat ne pienemmät ja avuttomat 
unohdetuiksi, ja vihollinen pääsee nauramaan, 
kun pienet ja avuttomat lapset hukkuvat. Siitä 

Muistakaa vaan, te vanhemmat lapset, ettei 
Vanhin pannut teitä hukanpenikoita ruokki- 
maan, vaan hän on pannut teitä vartioitsemaan ja 
ruokkimaan teidän pienempiä veljiänne siihen 
asti kuin hän itse ilmestyy kunniassansa. 

Niitä on monta, jotka on pesty ja korjattu 
ensimmäisessä saunassa. Mutta kun nämä pa- 
hankuriset lapsukaiset tulevat niin suuriksi, että 
ne saattavat ulkona juosta, menevät ne rapakko- 
lanttoon ja tarpovat siellä. Muutamat menevät 
sontatunkion päälle ja tahraavat itsensä siellä. 

Kun nyt nämä pahanilkiset lapset tulevat sisäl- 
le, ovat he taas tahranneet itsensä rapakossa ja 
sonnassa ja vanhimmalle tulee taas uusi vaiva 
korjata ja pestä niiden jalkoja. Eivät kaikki an- 
nakaan mielellänsä pestä itseänsä. Muutamat 
lapset ovat vielä niin häijyt ja pahankuriset, 
etteivät tahdo antaa pestä itseänsä, ja kun vanhin 
ottaa ne väkisin ja pesee ne puhtaaksi, niin ne 
parkuvat ja potkivat vastaan. Muutamat pakene- 
vat ulos, kun vanhin tahtoo niitä puhdistaa, ja 
muutamat sanovat: »Ei sinun pidä ikänänsä mi- 
nun jalkojani pesemän.» — 

Mitä auttaa, että Vanhin pesee lapsiansa sekä 
kasteessa että uudensyntymisenpesossa, koska 
ne eivät pysy puhtaina, ei yhtään hetkeä. Jos ne 
pysyisivät sisällä ja lukisivat kirjaa, niin ne voisi- 
vat jonkin ajan olla puhtaina, mutta ne juoksevat 
ulkona maailmassa ja siellä kahlaavat rapakossa. 
— Ja kun ne vaeltavat elämäntiellä teloja myöten, 
horjahtavat ne ja astuvat rapakkoon. Muutamat 
vajoavat niinkuin nauta levään ja siinä ne ma- 
kaavat. 

Näettekö nyt, lapsirukat, mikä suuri vaiva tu- 
lee taivaalliselle Vanhimmalle, kun hänen pitää 
myötäänsä pestä teidän jalkojanne ja korjata 


90 


91 


teitä? — 

Näettekös nyt, lapsukaiset, mikä suuri vaiva on 
vanhimmalla, kun te olette niin huikentelevaiset 
ja vastahakoiset, että te pelkäätte puhdasta vettä. 
Vielä olette parkumassa joka kerta, kun vanhin 
tahtoo pestä, ja sanotte vanhimmalle: » Älä pane 
saippuaa silmiin, se karvastelee!» Kuinkas te 
luulette ilman saippuaa tulevanne puhtaaksi, 
kun olette mustat kuin tattarilaiset joka kerta, 
kun tulette vanhimpain silmäin eteen? Jos van- 
hin pesisi teitä aamulla, niin ette suinkaan pysy 
puhtaina iltaan asti. 

Voi, voi, teitä, lapsiraukat, millaiset likaiset 
luontokappaleet te olette! Ette suinkaan tiedä, 
kuinka mustat te olette. 

Kuinkas nyt käypi, kun vieraat tulevat taivaas- 
ta ja te olette mustat kuin tattarilaiset? — Kuka 
tiesi, kuinka ne vieraat, jotka tulevat taivaasta, 
saattavat tanssia teidän kanssanne taivaan salis- 
sa Karitsan häissä, kun teillä on niin mustat jalat, 
että mustutatte sitä puhdasta ja valkeata laattia- 
ta, joka on kiiltävä niinkuin kulta. 

Antakaa siis pestä jalkanne, ennenkuin vieraat 
taivaasta tulevat! — 

Katsokaa, Jumalan lapsukaiset, sitä pikku Vel- 
jeä, joka makaa seimessä, kuinka puhdas ja val- 
keaverinen Hän on! 

Kumartaen polvenne — rukoilkaa Vanhinta, et- 
tä Hän antais teille anteeksi kaikki rikokset ja 
synnit, joilla te olette Hänen mieltänsä loukan- 
neet ja Hänen sydämensä haavoittaneet. 

Kuule, rakas Vanhin, katuvaisten, murheellis- 
ten ja alaspainettuin huokaus. 


NUORENA KUOLLEET 


Ii saata vanhin välttää murhetta, kun 
Salapset kuolevat. 


e ENS Ei tule vanhimmalle niin suuri murhe 
niistä lapsista, jotka kuolevat, ennenkuin ovat 
vanhimman rintoja imeneet ja vanhimman sylis- 
sä istuneet ja vanhimman nimeä huutaneet: 
»Abba, rakas Isä.» Mutta niistä lapsista, jotka 
ovat vanhimman perässä kontanneet ja hänen 
peräänsä itkeneet, kun sellaiset lapset kuolevat, 
tulee vanhimmalle suuri murhe ja kaipaus. - 

Ei ole enää yhtään, joka hänen nimeänsä huu- 
taa. Ei ole pientä lapsukaista, joka vanhimman 
perässä itkee ja konttaa. — 

Voi, voi, nuorukainen! Miksi sinun piti niin 
nuorena kuolla ja jättää vanhempasi itkemään, 
murehtimaan ja kaipaamaan sinua? Olisi so- 
mempi, että sinä nyt istuisit vanhimman haudal- 
la ja itkisit verta kuin että vanhimman täytyy 
istua sinun haudallasi ja huutaa sinun nimeäsi, 


etkä sinä kuitenkaan vastaa hänelle, koska sinä 


olet kuollut. 

Ensin on hän sinut suurella vaivalla ja veren- 
vuodatuksella synnyttänyt, sitten on hän sinua 
pessyt ja elämän vedellä puhdistanut. Hän on 
valvonut ja rukoillut sinun edestäsi siinä hyvässä 
toivossa, että hänelle tulisi ilo sinusta. Mutta nyt 
sinä olet rauennut kuolemaan, ja vanhimman 

vaiva meni hukkaan. 

Nuorukaiset! Nouskaa ylös hengellisestä kuo- 
lemasta! 

Te olette synnin kautta nuorena kuolleet, ja 
hengellisen kuoleman tähden olette te saattaneet 
vanhemmillenne surua ja mielikarvautta. — 

Ei yksikään vanhin ole niin kova ja niin paatu- 
nut, että hän sois lapsensa tulevan onnettomiksi 
ajassa ja iankaikkisuudessa. Kristilliset van- 
hemmat erinomattain rukoilevat Jumalata, että 
he saisivat nähdä lapsiansa taivaan valtakunnas- 
sa. Mikä katkera murhe tulee vanhemmille, kun 
heidän lapsensa kuolevat suruttomuudessa! — 

Jos vanhemmilla olis se toivo ja vakuutus, että 
ne nuorukaiset, jotka nuorena kuolivat, olisivat 
taivaan valtakunnassa taivaallisen Vanhimman 
turvassa, niin olis nuorukaisten ruumis niin ke- 
veä kantaa vanhemmille, että he saattaisivat vielä 
kiittää siitä, että Jumala otti heidät pois onnet- 
tomuudesta ja maailman kiusauksista, ennen- 
kuin pahat päivät tulevat. — 

Katsokaa, te nuorukaiset, jotka elätte surutto- 
muudessa niinkuin Absalom, kuinka hauska olis 
teidän vanhemmillenne, jos Jumalan ennättä- 
väinen armo sais sen verran sijaa teidän sydä- 
missänne, että saisitte autuaallisen kuoleman, 
että murheelliset vanhemmat saattaisivat toivoa 
saavansa nähdä lapsiansa taivaan valtakunnassa. 

Te olette jo saattaneet vanhemmille surua ja 
mielikarvautta teidän tottelemattomuudellanne. 
Te olette jo pahoin maksaneet heidän vaivansa ja 
pilkanneet heidän kyyneleitänsä kovakorvai- 
suudellanne ja keveämielisyydellänne. 

Tänäpäivänä tai huomenna tulee kuolema ja 
tempaa teidät pois teidän suruttomuudessanne. 
Silloin rupeavat vanhemmat huokaamaan ras- 


kaasti teidän haudallanne ja sanomaan niinkuin 
Daavid: »Voi, voi, minun poikani! Jospa minä 
olisin kuollut sinun edestäs!» 

Mutta eivät jaksa vanhemman kyyneleet enää 
lunastaa suruttomain lasten sielua helvetistä. Ei- 
vät jaksa taivaallisen Vanhimman kyyneleet lu- 
nastaa heidän sieluansa helvetistä, jotka pilk- 
kaavat Hänen kyyneleitänsä jumalattomalla 
elämällänsä! 

Herää siis, sinä kuollut nuorukainen, ja nouse 
haudasta, ennenkuin hauta peitetään mullalla! 

Kuule, armollinen Herra Jeesus, murheellisten 
vanhempain huokaus ja armahda heitä, kun he 
itkevät ja surkuttelevat onnettomia lapsiaan, jot- 
ka ovat nuorena kuolleet. 

Me toivomme, että Jeesus herättää jonkun 
kuolleen nuorukaisen ja antaa sen jälleen elävä- 
nä murheellisille vanhemmille, että vanhemmille 
tulisi ilo vanhuuden päivinä täällä ajassa ja ian- 
kaikkisesti taivaassa. 

VANHIMMAN KYYNELEET 


| L akas Vanhin, mitä itket? 
v Mitä näet siinä suuressa turmeluksen 


kyyneleihin asti? 

Sinä näet siellä monta tuhatta sielua, jotka 
saattaisivat tulla pelastetuiksi iankaikkisesta on- 
nettomuudesta, jos ne olisivat etsikkoaikansa 
tunteneet. 

Sinä näet siellä paatuneita. Sinä näet siellä 
ylimmäiset papit, kirjanoppineet ja fariseukset, 
jotka heidän luullussa viisaudessaan ovat kristil- 
lisyyden katkerimmat viholliset. 

Sinä näet siellä lainoppineita, jotka kiusaavat 
Sinua ja tuomitsevat kristityitä maailman lain 
jälkeen. Siellä on myös kauppamiehiä, jotka ovat 
kokoontuneet temppelin ympärille, ja joitten 
vaihetuspöydät olet kaatanut maahan. Siellä tai- 
taa myös olla Herodes huoransa kanssa, jonka 
tähden Johannes Kastaja menetti kaulansa. Siel- 
lä turmeluksen kaupungissa näet Sinä myös so- 
tamiehiä, jotka Sinut ristiinnaulitsevat, ja maa- 
herra Pontius Pilatuksen, joka tuomitsee van- 
hurskaan miehen kuolemaan juuri tuntoaan vas- 
ten. Siellä näet myös muita paatuneita turmeluk- 
sen kaupungissa, jotka huutavat: »Ristiinnaulit- 
sel» Sinä näet siellä juomarit, huorat, varkaat, 

mäisten pappein palvelijat, jotka tulevat miekoin 
ja seipäin Sinua kiinniottamaan. Siinäpä ovat nyt 
kaikki paatuneet koossa. Niitten sieluin tähden 
Sinä itket. Niitä Sinä surkuttelet. 

Mutta hukkaan taitavat Sinun kyyneleesi vuo- 
taa. Hukkaan vuotavat Vanhimman kyyneleet 
paatuneitten tähden. Hukkaan olet itkenyt, ja 
Sinun kyyneleesi putoavat niinkuin rakeet kal- 
jaman päälle. Ei Vanhimman kyyneleet vaikuta 
mitään paatuneitten tunnossa. 

Katsokaa, armoitetut sielut, kuinka kyyneleet 
vuotavat Vanhimman silmistä niitten lasten täh- 
den, jotka ovat saattaneet Vanhimmalle surua ja 
mielikarvautta tottelemattomuudellaan. 

Te olette myös olleet siinä suuressa kaupun- 
gissa, jonka tähden Vanhin vuodattaa surkeuden 
kyyneleitä. Jos te vielä toisen kerran annatte 
sydämenne maailmalle ja riettaalle asumasijaksi, 
niin silloin tulee Vanhimmalle niin suuri murhe, 
että Hän kuolee. 

Kukas sitten ruokkii teitä rieskalla, jos Vanhin 
kuolee murheesta? Kukas valvoo teitä? Kukas 
huutaa teitä takaisin kadotuksen lavealta tieltä? 
Kukas noutaa teitä vihollisen talosta, johon teillä 
on halu juosta? Kukas tuopi teitä kotiin, ennen- 
kuin iankaikkinen pimeys tulee? Jos Vanhin 
kuolee murheesta, niin kukas sitten rukoilee 
teidän edestänne? 

Lapsukaiset! Älkää enää saattako Vanhinta 
murheelliseksi. Kyllä Hän on jo itkenyt teidän 
tähtenne. Kyllä Hän on jo istunut verisaunassa 
teidän tähtenne. Kyllä Hän on jo huutanut kuo- 
leman kilvoituksessa teidän tähtenne. 

Pysykää siis Vanhimman talossa, että Hän saisi 
iloa muutamista, ehkä harvoista sieluista, ettei- 
vät Hänen vaivansa menisi kokonaan huk- 

kaan. — 

Voi, voi, lapsukaiset! Ajatelkaa, että se veri, 
joka teidän sydämissänne on ja teidän verisuo- 
nissanne, on tullut Vanhimman sydämestä. Pi- 
täiskö teidän, jotka olette saaneet Vanhimman 
sydämestä verta, joka yllä pitää teidän henkenne, 
enää pilkkaaman Vanhimman kyyneleitä? Ja 
vielä täytyy taivaallisen Vanhimman imettää tei- 
tä —, että se heikko henki, joka teissä on, pysyis 
teissä. 

Muistakaa nyt, lapsukaiset, niitä Vanhimman 
kyyneleitä, jotka ovat Hänen silmistänsä vuota- 
neet teidän ja kaikkein jumalattomain lasten 
tähden. 

Antakaa niiden kyynelten paistaa niinkuin 
päärlyjen teidän silmissänne, 

niinkuin kalliiden kivien teidän kruunuissan- 
ne, 

niinkuin aamusäteitten teidän sydämissänne, 
että viimein pääsisitte lukemaan kirkastetuin 
silmin Vanhimman kyyneleitä uuden Jerusale- 
min kaupungissa... 

Lukekaa, lukekaa, te Jeesuksen opetuslapset, 
lukekaa Vanhimman kyyneleet, jos te saatatte, ja 
kootkaa niitä sydämeen nyt ja iankaikkisesti! 


7 Katso, Jumalan ... 


VANHIMMAN SYLI 


ä uistakaa, lapsukaiset, kuinka hauskaa 
& a silloin oli, kun te tunsitte vanhimman 

N Orakkautta ja makasitte Jeesuksen hel- 
massa ja nauroitte vanhimmalle, halasitte häntä 
ympäri kaulan ja konttasitte hänen perässään, 
kun hän pani teidät istumaan tämän maailman 
kylmälle laattialle. 

Muistakaa nyt sitä autuaallista aikaa ja rukoil- 
kaa, että te tulisitte niin pieniksi, että mahtuisitte 
vanhimman syliin, että te saisitte istua vanhim- 
man sylissä iankaikkisesti. — 

On totisesti vielä muutamia harvoja sieluja, 
jotka eivät ole vielä toista kertaa menneet viholli- 
sen luolaan ja joista on jäänyt taivaalliselle Van- 
himmalle toivo, että ne taitavat pysyä vanhim- 
man tykönä. Nämä harvat sielut ovat ilman an- 
siota vanhurskautetut Hänen armonsa kautta. Ne 
eivät ole ansainneet ei ruokaa eikä vaatetta van- 
himmalta. Kuitenkin vanhin niitä ruokkii ja yllä- 
pitää maidollansa, ottaa väliin syliinsä ja imettää 


niitä, sillä ne ovat niin pieniä ja kelvottomia. Ja * 


kun hän panee ne istumaan kylmälle laattialle, 
niin ne itkevät ja parkuvat ja rientävät aivan 
vanhimman syliin. Ei niillä raukoilla olekaan 
muualle turvaa kuin vanhimman syliin. 

Te lapsukaiset, jotka olette vielä niin pienet, 
että mahdutte vanhimman syliin, odottakaa, 

odottakaa, kunnes vanhin on kerinnyt kaikista 
töistänsä ja panee lepäämään. Silloin hän ottaa 
teidät vierellensä, eikä pane teitä koskaan istu- 
maan tämän maailman kylmälle laattialle. 

Voi, voi, jos teillä olisi vähänkään kärsivälli- 
syyttä! 

Ettekö näe, kuinka paljon työtä on vanhimmal- 
la? Kuinka monta kertaa päivässä hänen täytyy 
noutaa lapsiansa vihollisen talosta, kuinka mon- 
ta kertaa hänen täytyy puhdistaa niitä, jotka ovat 
lianneet itsensä, jotka ovat kahlanneet tämän 
maailman rapakossa. 

Kun vanhin on kerinnyt kaikista töistään ja 
laittanut kaikille lapsille ruokaa, silloin te saatte 
veisata iankaikkisesti ja saatte imeä hänen rinto- 
jaan. Saatte nauraa hänelle viattomalla ilolla, 
halata hänen jalkojaan ja ottaa häntä ympäri 
kaulan halaten häntä kaikesta sydämestä nos- 
taen pienet, viattomat kädet, jotka vanhin on 
pessyt lumivalkeaksi. 

Rakas Vanhin, joka meille hengen antanut 
olet! Varjele kaikkein uudestisyntyneitten heik- 
ko henki, ettei vihollinen pääsis heitä tappa- 
maan tai maailman kylmä tuuli vilustuttamaan. 
Kääri vastauudestisyntyneitä puhtaisiin liina- 
vaatteisiin ja anna heidän imeä sinun armoa 
vuotavaisia rintojas, että he lakkaisivat parku- 
masta ja mujahtaisivat synnyttäjällensä leväten 
hänen helmassansa. Ja kun he rupeavat kont- 
taamaan vanhimman perässä ja huutamaan hä- 
nen nimeänsä, että Sinä, rakas Vanhin, auttaisit 
heitä ylös tämän maailman kylmältä laattialta ja 
kantaisit heitä iankaikkiseen iloon taivaassa! 


VANHIMMAN TESTAMENTTI 


/ 2 A aavaat lapset jättävät vanhempansa yk- 
aN TN W sinänsä ja lähtevät pois maailmaan. Niin 
EIISRIIS pian kuin lapset lakkaavat imemästä, 
juoksevat ne ulos maailmaan, ja kun ne tulevat 
raavalksi, tahtovat ne itse tienata jotakin. Eivät 
raavaat lapset tyydy siihen, mitä vanhin antaa. 
Ne pitävät vaivana olla vanhimman talossa ja 
usein sanovat: » Ei vanhin anna meille palkkaa ja 
ilman palkkaa emme viitsi häntä palvella.» 
Niinmuodoin jättävät raavaat lapset vanhimpan- 
sa yksikseen ja menevät vieraan tykö, joka antaa 
heille palkan. 

Tämä kiitos on sinulle, rakas vanhin, siitä, että 
olet näitä raukkoja suurella vaivalla ja verenvuo- 
datuksella synnyttänyt. Tämä on kiitos siitä, että 
olet valvonut heidän ylitsensä ja rukoillut heidän 
edestänsä. Tämä on kiitos, rakas vanhin, siitä, 
että olet näitten raukkain antanut imeä rintojasi: 
he purevat rintojasi. Ja kun ne raavastuvat, 
unohtavat ne kaiken sen vaivan, jonka vanhin on 


niiden edestä kärsinyt, ja lähtevät vieraan tykö 


palvelemaan ja tienaamaan. - 

Mutta jos vanhin kuolee surusta ja murheesta, 
tulevat kaikki raavaat lapset ottamaan osaa van- 
himman tavarasta ja perinnöstä ja riitelevät vielä 
tavaran päältä. 

Eikö olisi soveliaampaa, että te istuisitte van- 

himman haudalla ja muistaisitte siellä niitä autu- 
aallisia päiviä, jolloin te makasitte vanhimman 
sylissä ja imitte hänen rintojansa ja nauroitte 
vanhimmalle? Mutta sitte jälkeen, kun te olette 
raavaammiksi tulleet, olette te unohtaneet van- 
himman hyvät työt teitä kohtaan ja olette vie- 
raantuneet hänestä saattaen hänet murheellisek- 
si. Ja vaikka vanhin olisi vielä kuollut murheesta 
teidän tähtenne, tulette te yhtä hyvin saamaan 
osan hänen tavarastansa. 

Katsokaa, te raavaat lapset, mitä vanhimman 
arkusta löytyy, ennenkuin te rupeatte hänen 
tavaraansa jakamaan. 

Minä luulen, että kuolevainen vanhin on teh- 
nyt senkaltaisen testamentin, että niiden lasten, 
jotka eivät ole haavoittaneet vanhimman sydän- 
tä, jotka eivät ole häntä uudestaan ristiinnaulin- 
neet, pitää saaman osan hänen tavarastansa, 
mutta ne raavaat lapset, jotka ovat karanneet 
pois vanhimman talosta ja ovat eläneet oman 
kätensä varassa ja tienanneet itsellensä ruokaa ja 
palkkaa vieraan tykönä, saavat tyytyä siihen 
palkkaan, mitä he ovat tienanneet vieraan tykö- 
nä. Ja ne saavat itseänsä syyttää, jos tulevat 
perinnöttömiksi. - Minä luulen, että kuolevai- 
nen vanhin on tehnyt senkaltaisen testamentin, 
että ne lapset, jotka ovat hänestä luopuneet ja 
saattaneet hänet murheelliseksi, eivät saa osaa 
hänen tavarastansa, ennenkuin tulevat anteeksi 
anomaan ja sovintoa tekemään. 


SAMARITANUS 


W opettakoon papit, leviitat ja kaikki her- 
rat ja talonpojat, jotka sivutse käyvät, tuntemaan 
lähimmäisensä siinä miehessä, joka ryöväreitten 
käsiin joutunut oli! 

Ole kiitetty armollinen Samaritanus, että olet 
tätä viheliäistä miestä armahtanut ja maantien 
päältä korjannut! Ilman sinua olis tämä viheliäi- 
nen ihminen kuollut verissä ja haavoissa; ja ei 
olis yksikään hänen henkensä perään kysynyt, 
jos et sinä olis häntä korjannut tieltä ja vuodatta- 
nut Öljyä ja viiniä hänen haavoihinsa. 

Kukas on sitonut niitä haavoja, joita ryövärit 
ovat tehneet tälle viheliäiselle miehelle? Kukas 
on vuodattanut viiniä ja öljyä siihen haavoitet- 
tuun ja veriseen omaantuntoon, jota ryövärit 
ovat kiskoneet ja raataneet? Sinä armollinen 
Samaritanus olet tätä viheliäistä ihmistä armah- 
tanut. Sinä olet hänet korjannut maantien päältä. 
Sinä olet hänen haavansa sitonut. Sinä olet hä- 
nen tuntoonsa vuodattanut viiniä ja öljyä. Sinä 
olet nostanut hänet ylös maasta, jossa hän maka- 
si puolikuolleena, voimatoinna ja raajarikkona, 
kipeänä ja sairaana, täynnänsä vertavuotavia 
haavoja, vertavuotavin omintunnoin ja haavoite- 
tuin sydämin. Sinä armollinen Samaritanus olet 


102 


103 


vienyt hänet majaan ja maksanut isännälle, mitä 
hän on kuluttanut, ja aiot vielä palatessa maksaa 
enemmän hänen edestänsä. 

Mitä sinä nyt ajattelet, ryövärin haavoittama 
ihminen? 

Oletkos nyt niin parannut, että jaksat kiittää 
Samaritanusta sen hyvän työn edestä, että hän 
on korjannut sinut tien päältä ja kustantanut niin 
paljon sinun edestäs? Sinä olisit ilman häntä 
kuollut haavoissas ja verissäs. Jokos olet sen 
verran parannut, että jaksaisit häntä kiittää, kun 
et muuta hyvää saata hänelle tehdä? 

Minä luulen, että huono olet häntä vielä kiittä- 
mään. Mutta odota kuitenkin siksi kuin hän tulee 
takaisin, jos silloin jaksaisit paremmin kiittää 


häntä, koska nyt et jaksa. Luuletkos hänen pian 


tulevan? 

Minä ajattelen, että hän tulee pian, jos sinä 
rakkaudella ja sydämen halulla odotat häntä. 
Minä uskon, että hän vielä muistaa sinua ja 
rukoilee sinun edestäs, että sinä pääsisit pian 
paranemaan, että jaksaisit häntä paremmin kiit- 
tää, kun hän tulee takaisin. 

Silloin hän ottaa sinut omaan majaansa, jossa 
ryövärit eivät pääse sinua haavoittamaan, ja 
kaikki, jotka ovat häntä Samaritanukseksi hauk- 
kuneet, saavat nähdä, että hän on parempi autta- 
ja kuin kaikki muut. 

Mutta muista nyt, sinä ryövärin haavoittama 
ihminen, että se armollinen Samaritanus on ot- 
tanut sinut ylös maantien päältä, jossa puolikuol- 
leena makasit veressäs, ja muista myös hänen 
armollisia lupauksiansa, että hän palatessansa on 
luvannut maksaa isännälle, mitä hän kuluttaa 
sinun tähtes. 

Tule pian takaisin, armollinen Samaritanus! Se 


ryövärin haavoittama ihminen odottaa sinua, että 
hän pääsis kiittämään ja ylistämään sinua sinun 
laupeutes tähden ja sinun vaivais tähden, jota 
sinä olet nähnyt hänen tähtensä! 

HUUTAVAN ÄÄNI 


Antakoon taivaallinen Herra Jee- 
sus, että kaikki suuret tulisivat niin 
pieniksi, että ne mahtuisivat ahtaas- 
ta portista sisälle, 

ja että kaikki pienet tulisivat niin 
suuriksi, etteivät ne mahtuisi enää 
helvetin portista sisälle. 


TUORE PUU JA KUIVA PUU 


%y uoreesta puusta on monessa paikassa 
Sn Raamatussa puhuttu, kuinka se kasvaa 

SA juoksevan ojan reunalla, kuinka se kan- 
[a hedelmän aikanansa, kuinka sen lehti ei 
varise vehmalla, kuinka taivaan linnut rakenta- 
vat pesänsä sen oksille, kuinka se viheriöitsee ja 
kasvaa suureksi maan päällä. 

Mutta ei rietas salli tuoreen puun kasvaa maan 
päällä, sillä vaikka tuore puu ei pala niinkuin 
kuiva puu, on se kuitenkin tiellä, niin ettei 
rietas äijä saa mieltänsä myöten vedättää kuivia 
puita. Sentähden hän hakkaa ensinnä tuoreen 
puun pois tieltä, että vedätystie tulisi hyvin sile- 
äksi ja leveäksi. 

Mutta arvattava on, että rietas ei säästä kuivia 
puitakaan, erinomattain Pohjanmaalla, jossa nyt 
on ollut pitkä talvi ja kova pakkanen talven 
aikana. Kuinka rietas saisi paistaa itseänsä nuo- 
tion edessä, jos ei olisi viljalti polttopuita metsäs- 
sä, joita hän sytyttää palamaan, kun hän välistä 
yöpyy metsään, erinomattain niissä palkoissa, 
joissa on pitkät taipaleet eikä saa joka talossa 
yösijaa — erinomattain siitä syystä, että muuta- 
mat kristityt tuntevat hänet? - Mutta Kaanaan 
maassa, jossa ei ollut yhteen aikaan niin viljalti 
polttopuita, täytyi hänen välistä polttaa ruume- 
nia, niinkuin monessa paikassa Raamattua mai- 

nitaan. 

Mutta kyllä rietas äijä nyt löytää polttopuita 
joka paikassa, missä hän tavallisesti vaeltaa, erin- 
omattain isommissa kaupungeissa koko Eu- 
roopassa, ei ainoastaan pakanain maassa, mutta 
juuri keskellä kristikuntaa — mutta täällä tuntu- 
rien rajoilla rupeavat polttopuut harvenemaan. 
Ei kuitenkaan ole niin hätä vielä polttopuista, 
että rietas vilusta vapisisi. Löytää hän ainakin 
sen verran lahonneita kantoja ja juurakoita, että 
saapi niistä aikaisen nuotion; sillä täällä on vielä 
muutamia, jotka sanovat: »Sepähän rietas saa 
lämmitellä.» 

Ja kukatiesi, kuinka kauan ne harvat puut, 
jotka täällä tunturin alla kasvavat, kukatiesi, 
kuinka kauan ne pysyvät terveinä ja tuoreina, jos 
Herra ei anna kastetta taivaasta ja armollisen 
aurinkonsa paistaa. Taitavat nekin harvat puut, 
jotka täällä löytyvät, pian lakastua ja kuivettua. 
Täällä on hidasta tuoreen kasvaminen ja lyhy- 
käinen kesä. Pysykää siis tuoreina, te harvat 
puut, jotka tunturin alla olette kasvaneet! Sillä 
niin kauan kuin puu pysyy tuoreena on siitä joku 
toivo, että se viimein tulee hedelmälliseksi. Mut- 
ta niin pian kuin puu kuivettuu, ei ole enää 
toivoa, että se hedelmän kantaisi. 

Mutta se suuri viinipuu, joka niin tuoreena 
hakattiin, jonka hedelmä pysyy iankaikkisesti ja 
jonka oksille taivaan linnut rakentavat pesänsä, 
johon ne pakenevat, kun ukkonen kovin pauhaa, 
varjelkoon, suojelkoon ja ylläpitäköön kaikkia 
pieniä lintusia, jotka ovat siihen pesänsä raken- 
taneet. 

Ja kaikki metsäpuun oksat, jotka on siihen 
totiseen viinipuuhun istutettu, imekööt nestettä 
siitä suuresta tuoreesta viinipuusta. Ja kantakoot 


punaisia viinimarjoja siihen asti, että kuoleman 
enkeli tulee niitä leikkaamaan! 

Mutta rukoilkaamme sitä suurta Ristinpuun 
Kantajaa, ettei niille muille tuoreille puille kävisi 
niin onnettomasti kuin sille hedelmättömälle 
viikunapuulle on tapahtunut! 

Rukoilkaamme, ettei Herra Jeesus kiroaisi vie- 
lä niitä pieniä puita, jotka pysyvät tuoreina, että 
ne saisivat vielä kasvaa muutaman vuoden. Eh- 
käpä ne tulevat viimein hedelmällisiksi, jos Her- 
ra antaa armonsa auringon paistaa niitten päälle! 

HYVÄT HEDELMÄT JA HÄIJYT 
HEDELMÄT 


/ [& ädännyt puu kantaa häijyjä hedelmiä. 
JAVA h>Sen marjat ovat muikeita ja karvaita. 
JA R (Eivät ne ole niinkuin hyvän puun he- 
delmät, makeita ja hyviä. 

Mädännyt puu ei ole niinkuin kuiva karhakka 
ilman hedelmää. Eikä se ole niinkuin tuore puu, 
joka kantaa lehtiä ja kukkasia, mutta ei ole vielä 
hedelmiä eli marjoja antanut. Sillä tuoreessa 
puussa on lehtiä ja kukkaisia, joista ajan päälle 
eli syyspuoleen saattaa tulla hedelmää. Mutta 
mädännyt puu kantaa hedelmän, mutta sen mar- 
jat ovat muikeita ja karvaita. 

Mikä sitten on tämä mädännyt puu, joka sem- 
moisia karvaita marjoja kantaa? Minä luulen sen 
olevan semmoisen puun, joka aikanansa on ollut 
hyvä puu, mutta on alkanut sitten mädätä, ja se 
mätäneminen ei tunnu ulkopuolella, vaan sydä- 
mestä se on mätänemässä, ja siitä tulevat muike- 
at marjat, joita viinimäen isäntä ei saata syödä. 
Mutta kyllä ne muikeat marjat ovat makeita 
riettaan suussa, ja muut luontokappaleet, esi- 
merkiksi karhu ja sika ja pukki ja keituri, myös 
syövät semmoisia. 

Valitettavasti on paljon puita nyt sydämestä 
mätänemässä viinimäessä. Jos ei tule tämän mä- 
täkuun perästä parempaa ilmaa, niin mätänevät 


kaikki puut maan päällä. Silloin täytyy viinimä- 
en isännän valittaa niinkuin Vanhassa Testamen- 
tissa: »Mitä on viinipuu parempi muita puita, eli 


viinipuun oksa parempi muita puita? (Hes. 15: 2.) 


Herra odotti sen viinimarjoja kantavan, mutta se 
kantoi pahoja marjoja.» (Jes. 5: 2.) 

Mutta ne harvat viinimarjat, jotka viinimäessä 
ovat kasvamassa ja odottamassa, koska kuole- 
man enkeli tulee niitä poimimaan ja asettamaan 
pöydälle, kypsykööt siihen asti kuin vieraat tule- 
vat taivaasta hakemaan viinimarjoja metsäpuun 
oksista, jotka istutetut ovat siihen totiseen viini- 
puuhun! 

Imekää nestettä siitä viinipuusta ja kasvakaa ja 
kypsykää, te punaiset viinimarjat! Kukatiesi pian 
tulee kuoleman enkeli leikkaamaan viinipuun 
oksat ja panemaan niitä Jumalan viinikuurnaan. 
Ja siellä hän pusertaa niitä karvaita viinimarjoja 
niin kovin, että veri juoksee kuudenkymmenen 
vakomitan päähän. 

Mutta niistä harvoista viinimarjoista, jotka 
ovatistutetut totiseen viinipuuhun ja siitä puusta 
saaneet nestettä ja makunsa, niistä pannaan 
pöydälle, kun vieraat tulevat taivaasta. Ja viini- 
mäen rakentaja eli yrttitarhan haltija sanoo 
niille vieraille, jotka taivaasta tulevat: » Maistakaa 
tekin siitä viinipuun hedelmästä, joka on Poh- 
janmaalla kasvanut!» — 

Kypsykää siis, te punaiset viinimarjat, ennen- 
kuin pakkainen tulee! 

Kasvakaa ja kypsykää, että viinimäen Isäntä 
sais Jotakin vaivansa edestä, jonka Hän on saanut 
kärsiä, kun Hän sotki viinikuurnan yksinänsä. — 

Kuule, Sinä suuri viinimäen Rakentaja, katu- 
vaisten huokaus ja säästä vielä yksi vuosi hedel- 
mätöntä puuta, että se viimein hedelmän kantai- 
si! 

ORJANTAPPURAN RUUSUT 


t apahtaja on sanonut, ettei se korea herra 
(& Salomo ollut yhdenkään niitten kuk- 
kaisten vertainen, jotka kedolla kasva- 


Katsokaa siis kukkaisia kedolla, te maailman 
lapsukaiset, ja ottakaa niistä esimerkki, kuinka 
kauniit ne ovat ja koreat! Eivät ne kudo eivätkä 
kehrää, kuitenkin jos te tulisitte niin koreaksi 
kuin yksi kedon kukkainen, niin te voisitte kel- 
vata morsiameksi Vapahtajalle. 

Lähtekää hakemaan kauniita ja koreita kuk- 
kaisia Saaronin laaksosta, siitä yrttitarhasta, Jos- 
sa Vapahtaja hikoili verta. Mitämaks te löydätte 
siellä muutamia iankaikkisuuden kukkaisia, jot- 
ka eivät varise eivätkä muuta väriänsä — joitten 
päälle Vapahtajan veri on tippunut. Tämä veri on 
painanut muutamia kukkaisia Saaronin laaksos- 
sa niitten ruusujen kaltaisiksi, jotka kasvavat 
orjantappurain keskellä. 

Orjantappura on terävä pensas, jolla Vapahtaja 
on kruunattu. Siinä ovat terävät oksat ja neulai- 
set, jotka pistivät lukemattomia reikiä Jeesuksen 
päähän. 

Mutta samassa orjantappurapensaassa kasva- 
vat kauneimmat punaiset ruusut, ja niitä ruusuja 
hakevat nyt Siionin tyttäret. - 

Koska orjantappura on kelvannut Vapahtajalle 


kruunuksi, joka nyt on muuttunut kunnian- 
kruunuksi, niin pitäis orjantappuran kukkaisen 
kelvata Vapahtajan morsiamelle kaunistukseksi 
hänen kunniansa päivänä. 

Orjantappurat ovat pistäneet Jeesuksen pää- 
hän lukemattomat haavat, joista on vuotanut 
punainen virta, ja siitä verestä ovat orjantappu- 
ran kukkaiset tulleet niin punaisiksi ja kauniiksi 
ruusuiksi. 

Hakekaa siis niitä ruusuja yrttitarhasta, te 
Siionin tyttäret, jotka aina tahdotte koreat olla, ja 
katsokaa niitä kukkaisia, jotka ovat orjantappu- 
roista kasvaneet, sillä ne ovat kauneimmat kuk- 
kaiset maan päällä. 

Olettekos, te Siionin tyttäret, niin koreat kuin 
nämä kukkaiset? Jos te olisitte niin punaiset 
kuin nämät orjantappuran ruusut, niin te kelpai- 
sitte kyllä morsiameksi Vapahtajalle, sille orjan- 
tappuroilla kruunatulle Kuninkaalle. 

Etsikää vielä iankaikkisuuden kukkaisia, jotka 
eivät muuta väriänsä koskaan, niin te olette 
täyttäneet Vapahtajan käskyjä, kun Hän sanoo: 
»Katsokaat kukkaisia kedolla, kuinka ne kasva- 
vat, eivät ne kudo eivätkä kehrää, mutta Salomo, 
se suuri herra, ei ollut yhdenkään niitten vertai- 
nen kaikessa kunniassansa.» 

Laittakaa niin, te Siionin tyttäret, että tulisitte 
niin kauniiksi ja niin koreaksi kuin yksi näistä 
kukkaisista, niin te kelpaisitte morsiameksi sille 
Orjantappuroilla kruunatulle Kuninkaalle, joka 
kunnian kruunun kantaa, ja Hänen morsiamel- 
lansa on orjantappuran ruusu povessa hänen 
kunniansa päivänä, joka pian tulee! 

HUUTAVAN ÄÄNI 


93 uutavan ääni korvessa huutaa: »Tehkäät 

% PT MP parannus, sillä taivaan valtakunta on 
MS & lähestynyt!» 
Mutta tähän huutoon ei vastaa yksikään muu 
kuin vaarat, kalliot ja sakeat metsät. Vaarat ja 
kalliot vastaavat, niin että huutavan ääni tulee 
takaisin huutavaisen korvaan. Huutavaisen ääni 
huutaa: »Tehkäät parannus, sillä taivaan valta- 
kunta on lähestynyt!», mutta seinät ja pahdat 
vastaavat: »kunta on lähestynyt.» 

Ei siitä huutamisesta ensin lähde mitään, sillä 
korvessa, jossa hän huutaa, ei ole muita eläviä 
kuin repoja, hukkia ja pissihaukkoja, jotka suut- 
tuvat kovin sille huutajalle, joka ei anna heille 
rauhaa korvessakaan. Jos vielä korvessa olisikin 
joku tiainen, joka niinkuin yksinäinen lintu ok- 
salla visertää yksinäiselle kulkijalle, ei sen tiaisen 
ääni paljon kuulu sen kiljunan, ulvomisen Ja 
rääkkymisen tähden, joka kuuluu joka suunnal- 
ta. 

Niin pian kuin huutavan ääni rupeaa huuta- 
maan parannuksesta, rupeavat myös hukat ul- 
vomaan, karhut ärjymään ja äpärät rääkkymään, 
niin että tiaisen ääni ei kuulu ollenkaan siihen 
paikkaan, josta tämä ihmeellinen ääni kuuluu. 

Sinne tulevat myös käärmeet, liskot ja samma- 
kot, ja niille sanoo huutavan ääni: »Te kyykäär- 


8 Katso, Jumalan... 


meen sikiöt, kuka teitä neuvoi välttämään tule- 
vaista vihaa?» ä 

Ja kuivuneille puille, jotka ovat siinä korvessa, 
jossa hän huutaa, sanoo hän tällä tavalla: »Jokai- 
nen puu, joka ei hyviä hedelmiä kann 4, hakataan 
pois ja tuleen heitetään. Jo myös on k1rves pantu 
puitten juureen.» 

Kuuroille ja mykille hän huutaa, koska ei kui- 
vuneilla puilla ole korvia. Ainoastaan seinät ja 
pahdat vastaavat: »hakataan pois ja heitetään 
tuleen!» i) 

Huutavan ääni huutaa vielä: »Tehkäät paran- 
nus, sillä taivaan valtakunta on läsnä.» Vaan kun 
huutavan ääni niin huutaa, tulee myös joku riek- 
ko nauramaan, joku pissihaukka kurkistelemaan 
ja joku yölintu lentämään. Näille metsänpedoille, 
jotka ennen eivät ole kuulleet ihmisen ääntä, 
kuuluu tämä huutavan ääni korvessa niin oudol- 
ta. Ne eivät ymmärrä yhtään sanaa parannuksen 
huudosta, vaan vääntelevät päätänsä ja pitävät 
sen suurena ihmeenä, että nyt katumuksesta ja 
parannuksesta saarnataan. JN ; 

Mitähän tämänaikaiset herrat sanoisivat, Jos 
joku senkaltainen mies kuin Johannes Kastaja, 
rupeaisi huutamaan korvessa: »Tebkäät paran- 
nus!»? He sanoisivat vissimmästi: »sillä miehellä 
on perkele, sillä hän haukkuu kunniallisia ihmi- 
siä. — Pitäisikö tuommoisen lipilaaf!! saarnata 
meille tuomiota. Hän näkyy tahtovan ilmoittaa 
meille outoja jumalia, mutta meillä 9N laki, nl- 
mittäin vanhan Aadamin laki, ja meidän lakim- 
me jälkeen pitää hänen kuoleman.» 

Koska siis juutalaiset ja pakanat vetoavat per- 
keleen oikeuteen, silloin tulee sellainen tuomio, 
että Johannes Kastaja kadottaa kaulansa... 

Mutta huutavan ääni korvessa istuu nyt tai- 


vaan valtakunnassa ja huutaa: »Katso, Jumalan 
Karitsa, joka pois ottaa maailman synnit!» Nyt 
hän istuu taivaan korkean katon päällä ja huutaa: 
» Hoosianna Daavidin pojalle! Siunattu olkoon 
se, joka tulee Herran nimeen.» Nyt hän katselee 
Jumalan Poikaa kasvoista niin kasvoihin, ja hä- 
nen kasvonsa paistavat niinkuin enkelin kasvot. 
Nyt hän saarnaa taivaalliselle hääväelle. — 

Meidän toivomme on, että jokainen, joka huu- 
taa parannusta korvessa, saa iloita yljän äänestä 
ja istua hänen oikealla puolellansa taivaan häis- 
sä, ja nähdä Jumalan Pojan taivaan pilvissä tule- 
van tuomitsemaan eläviä ja kuolleita. Ja silloin 
saa hän käydä sisälle ja huutaa kaikille Jumalan 
lapsille: »Katso, Jumalan Karitsa!» 

Antakoon armollinen Herra Jeesus huutajalle 
voimaa huutamaan niin korkealla äänellä, että 
laaksot rupeavat nousemaan ja vuoret ja kukku- 
lat rupeavat lankeemaan, että kaikki korkeat ja 
kankeat puut rupeavat kaatumaan, että kaikki 
hukat ja metsänpedot peljästyisivät ja lähtisivät 
pakenemaan, 

että juhannuksen aurinko pääsisi paistamaan 
tämän pikkuisen peltopalasen päälle, johon sie- 
menet ovat kylvetyt siinä toivossa, että joku osa 
niistä itäisi ja kantaisi siunatun hedelmän. 


TIEN VALMISTAJA 


KS,» ämän maailman jumala on sangen vi- 
hainen niille, jotka huutavat korvessa, ja 


tällä huutamisella valmistavat Herralle 


C 


N 


J 
n. 


Sentähden on maailman jumala nostanut vuo- 
ret ja kukkulat maan päälle, että ne, jotka valmis- 
tavat Herralle tietä, tulisivat estetyiksi, jonka 
tähden myös tämän tien valmistus käy niin hi- 
taasti, ettei tien tekijä saa monta kyynärää päi- 
vässä valmiiksi. Jos tien valmistaja rupeaa vuo- 
ren alta kaivamaan, saa hän varoa henkeään, 
etteivät vuoret ja kukkulat vieri hänen päälleen. 
Ja on arvattavaa, että kun vuoret ja kukkulat 
rupeavat vierimään, niin ne lankeavat aika vauh- 
tia pohjattomaan mereen. 

On nähty Johanneksen aikana, kun hän rupesi 
valmistamaan Herralle tietä, että maailman vuo- 
ret ja kukkulat rupesivat vierimään helvettiin, 
mutta laaksot nousivat ylemmäksi. Ja niin on 
joka paikassa huomattu, että missä tie valmiste- 
taan Herralle, laaksot korotetaan joltisesti, koska 
tien valmistaja vedättää santaa ja multaa niitten 
päälle. Vaikka ei tämäkään tule mahdolliseksi 
ilman suurta vaivaa, sillä laaksossa on niin paljon 
rapakkoa ja muuta roskaa, joka on veden kanssa 
vuotanut alas vuorilta ja kukkuloilta. Tien teki- 
jällä on suuri vaiva, ennenkuin kaikki kuopat ja 

rapakkojänkät tulevat täytetyiksi sannalla. 

Mutta vuoret ja kukkulat eivät alene leikin, se 
näkyi jo Johanneksen aikana. Ja kuinkas ne 
alenevat, joita itse rietas on korottanut ja nosta- 
nui. 

Vaikka tässäkin korvessa, jossa me olemme 
huutamassa ja tietä valmistamassa, ei ole kuin 
kolme, neljä vuorta, jotka isompain tunturein 
suhteen eivät ole parempia kuin lantatunkiot, 
yhtä hyvin ovat nekin niin lujasti maailman 
perustuksessa kiinni, etteivät ne liiku paikaltaan. 
Tien valmistajan täytyy siis semmoisia kiertää ja 
tehdä vireämmästi työtä laaksoissa, joissa joku 
kyynärä päivässä saattaa tulla valmiiksi. - 

Meidän toivomme on, että niinkuin Johannes 
Kastaja oli se huutavan ääni korvessa, joka oli 
lähetetty valmistamaan Herralle Jeesukselle tie- 
tä ihmisten sydämiin, pitäisi meidänkin sen 
huonon voiman ja ymmärryksen mukaan mikä 
meille on annettu, vuovaaman sitä samaa työtä 
tehdä. Ehkä tämän tien valmistaminen on ras- 
kasta ja vaivaloista, koska muutamissa paikoissa 
vuoret ja kukkulat ovat tiellä, muutamissa pai- 
koissa kivet, isot kalliot ja kaatuneet puut, muu- 
tamissa paikoissa rapakkojänkät ja sammalet, 
niin että tuskin kyynärän verran päivässä tulee 
tietä tehdyksi, kuitenkin Jumalan avulla ja sen 
työväen kanssa, jonka taivaan Isäntä on palkan- 
nut, toivomme ja uskomme me Herralle Jeesuk- 
selle valmistavamme tietä, että Hän pääsee jon- 
kun ihmisen sydämeen. 

Mutta ei se tie tule niin leveäksi eikä niin 
sileäksi, sillä itse Herra on sanonut: »Se portti on 
ahdas ja tie kaita, joka vie elämään.» — 

Kaikki köyhät ja väsyneet matkamiehet, jotka 
istutte tiellä ja odotatte kunnian Herraa, rukoil- 


kaa sitä suurta Ristinkantajaa, että Hän antais 
tien valmistajalle voimaa ja väkevyyttä hakkaa- 
maan, kaivamaan, kankoamaan, vierittämään, 
kuokkimaan, kiskomaan ja nostamaan karhakoi- 
ta, pensaita, juurakoita, kiviä, kantoja, puita, 
lumikinoksia, että kunnian Herra pääsis kulke- 
maan, ja että ne köyhät ja väsyneet matkamiehet, 
jotka istuvat tiellä ja odottavat kunnian Herraa, 
pääsisivät Hänen kanssansa kulkemaan iankaik- 
kisuuteen. 

Kuule, sinä ylistetty kunnian Kuningas, köy- 
häin ja väsyneitten matkamiesten huokaus. 

: IANKAIKKISUUDEN KUKKAISET 


N E) 


NI P2) os nyt kaikki ihmiset ajattelisivat nuo- 
S W 2 | ruutensa aikana, että heidän hyvyytensä 

ä &( on niinkuin kedon kukkanen, joka Ju- 
Kaan aikana on kauneimmassa kukoistuk- 
sessa, mutta elokuussa on jo lakastunut; jos he 
sitä ajattelisivat, niin he mahtaisivat Juhannuk- 
sen aikana hakea iankaikkisuuden kukkaisia, 
jotka eivät muuta väriänsä. 

Katsokaa, kuinka pieni lapsukainen ihantelee 
katsellessaan ensimmäisiä kevätkukkasia. Hän 
tekee niistä kruunuja. Mutta raavas ihminen 
turmelee kukkasen eikä pidä niitä minään, sillä 
hänen sydämensä on tarttunut maailmaan. Hän 
katsoo sitä turhaa koreutta, jonka maailman 
konstimestarit maalaavat karttuunitraasuin pääl- 
le. Ei hän ymmärrä enää mitään siitä koreudesta, 
jonka Jumala on maalannut viheriäisen kedon 
päälle. 

Katsokaa kukkasia kedolla, te maailman lap- 
sukaiset, jotka olette vireät kurkistelemaan maa- 
ilman turhaa koreutta, joka pian katoaa. Katso- 
kaa kukkasia, kuinka ihanasti ne leitsottavat! 
Eivät ne kudo eivätkä kehrää, kuitenkaan Salo- 
mo, se suuri herra, ei ollut yhdenkään niitten 
vertainen kaikessa kunniassaan. 

Mutta kukkanen lakastuu, kukkasten kauneus 
ja koreus katoo pian, niin myös ihmisen kauneus 


ja koreus loppuu. Ei ole monta kymmentä ajast- 
aikaa kulunut, ennenkuin miehuuden kauneus 
ja miehuuden voima on loppunut ja lakastunut 

* niinkuin kukkanen kedolla. Ei ole pitkä aika, 
ennenkuin kaikki nuoruuden kukkaset varisevat 
ja maaksi jälleen muuttuvat. 

Jos uskovaisilla ei olisi parempaa elämää odo- 
tettavana siinä maassa, jossa iankaikkisuuden 
kukkaiset kukoistavat elämän virran rannalla 

> eivätkä muuta enää väriään; jos Isän maalle 
matkustavaisilla ei olisi parempaa maata ja tai- 
vasta odotettavana toisella puolen Jordanin vir- 
ran kuin tämä lyhykäinen ja vaivalloinen elämä, 
niin olisi paras Jobin kanssa sanoa: »Ihminen on 
luotu onnettomuuteen niinkuin lintu lentämään» 
tai niinkuin Paavali sanoo: »Jos meillä ainoas- 
taan tässä elämässä olisi toivo Kristukseen, niin 
me olisimme viheliäisimmät kaikkia muita luon- 
tokappaleita.» Sillä ei suinkaan ole kristityillä 
hauska tämän syntisen ja viheliäisen maan pääl- 
lä, kun heidän pitää olla alinomaisessa sodassa ja 
kilvoituksessa perkeleen, maailman ja oman Ili- 
han kanssa. 

Mutta, Jumalan olkoon kiitos, kristityillä on 
kuitenkin se toivo ja uskallus Jumalaan, että 
iankaikkisuuden kukkaiset kasvavat heidän 
hautansa päällä, jos he vireästi poimivat niitä ja 
istuttavat iankaikkisuuden ihanalle rannalle, jos 
he niinkuin pienet lapset tekevät niistä kruunuja 
ja seppeleitä. 

Maallinen kukkanen lakastuu pian, niin myös 
ihmisen kauneus ja miehuus loppuu pian, mutta 
ne kukkaiset, jotka kasvavat iankaikkisuuden 
ihanalla rannalla, eivät varise eivätkä muuta vä- 
riänsä. Etsikää siis iankaikkisuuden kukkaisia! 

Kukatiesi, jos te kostutte piankin kotiin Isän 

huoneeseen, ja saatte siellä tehdä kruunuja ja 
seppeleitä niistä ja panna ylös korkean katon alle 
Johanneksen syntymäpäivänä. 

Johanneksen kukat ja Pietarin kukat kasvavat 
vielä Pohjanmaalla, ja orjantappuran punaiset 
ruusut näkyvät siellä ja täällä enon rannalla 
kuivassa paikassa. 

Orjantappurakruunu on tehnyt lukemattomat 
haavat Jeesuksen päähän, josta sovintoveri on 
vuotanut. Siitä tulevat ne punaiset ruusut, joita 
orjantappuraruusuiksi kutsutaan. 

Ja koska nyt Juhannuksen aikana kaikki kuk- 
kaset ovat puhkeamallaan, ehkä kylmyys tahtoo 
niitä estää kasvamasta, pitäisi meidän rukoilla, 
että Herra antaisi armollisen aurinkonsa paistaa 
niitten päälle ja antaisi kastetta taivaasta, että 
Johanneksen kukkaset kasvaisivat ja orjantap- 
purat levittäisivät aina punaisia ruusuja ja ian- 
kaikkisuuden kukkaiset, jotka eivät muutu, istu- 
tettaisiin meidän hautamme päälle silloin, kun 
kaikki maalliset kukat lakastuvat. 

Kuule, orjantappuroilla kruunattu Kuningas, 
murheellisten, katuvaisten ja alaspainettuin 
huokaus. 


9 Katso, Jumalan... 


VERISILLE ASKELEILLE 


ED 

Za y un Jeesuksen opetuslapset ja ne harvat 

9) sielut, jotka niitten uskossa ovat, näke- 

YI) NG vät profeettain ja vielä sen suuren Ris- 

tinkantajan veriset jäljet Yrttitarhasta Golgatan 

mäelle, silloin saattavat he olla vakuutetut, että 

kaikki, jotka niitä verisiä jälkiä seuraavat, löytä- 

vät profeetat, ja sen suuren Ristinkantajan tai- 
vaan valtakunnassa. 

Niin seuratkaa nyt niitä verisiä askeleita, te 
harvat sielut, te valitut Jeesuksen opetuslapset, 
ja, sinä valittu Kristuksen morsian, jonka se 
veripunainen Kuningas on omalla verellänsä os- 
tanut pimeyden ruhtinaalta ja kuolemallansa 
päästänyt vankeudesta. 

Seuraa nyt, Siionin tytär, sinun Kuningastas ja 
sinun Vapahtajaas! Seuraa nyt, Kristuksen valit- 
tu morsian, Hänen verisiä askeleitansa, jotka 
vielä verekseltä vuottuvat. Katso, Siionin tytär, 
kuinka veri on tippunut Hänen otsastansa ja 
Hänen kantapäästänsä joka askeleeseen, jolla 
Hän on polkenut tätä syntistä maata. Jos sinä 
niitä verisiä jälkiä seuraat, niin sinä vissimmästi 
löydät Hänet Siionin vuorella taivaallisen häävä- 
en kanssa. 

Jos tahtoo välistä väsymys tulla, jos polvet 
rupeavat nääntymään ja kädet ja jalat rupeavat 
vapisemaan ristin kuorman alla, niin kumarra 

silloin polves Jeesuksen nimeen ja huuda niin 


korkealla äänellä, että ääni kuuluu taivaaseen 
asti, ja rukoile, että se suuri Ristinkantaja antais 
sinulle voimaa ja väkevyyttä, että sinä jaksaisit 
vielä noudattaa Hänen verisiä askeleitansa Yrtti- 
tarhasta Golgatan mäelle, jos vielä koko maailma 
ja kaikki helvetin voimat alkaisivat liikkua, aina 
muistain lohdullisia sanoja: »Autuaat olette te, 
kun he pilkkaavat ja vainoovat teitä, ja puhuvat 
kaikkinaista pahuutta teitä vastaan, valhetellen 
minun tähteni. Iloitkaat ja riemuitkaat, sillä tei- 
dän palkkanne on suuri taivaissa.» 

Kuule siis, sinä veripunainen Kuningas, mur- 
heellisten, katuvaisten ja alaspainettuin huokaus, 
kun he huokaavat sinun tykös. 


JÄÄKÄÄ HYVÄSTI! 


ojat! ATO Herra Jeesus varjel- 
koon teitä haukan kynsistä ja ruokkikoon teitä 
hyttysillä. 

Jääkää hyvästi, te Jeesuksen karitsat, jotka 
Ylimmäinen Paimen on temmannut raatelevai- 
sen suden hampaista! Herra Jeesus vieköön teitä 
parhaalle laitumelle ja ruokkikoon teitä parhailla 
vainioheinillä, kun talvi tulee. 

Jääkää hyvästi, te pienet maitojyvät, jotka olet- 
te vielä kasvamassa Jumalan pellossa! Antakoon 
siementen Herra hyvän ja soveliaan ilman, että 
tulisitte täytetyiksi ruualla, ennenkuin pakkanen 
tulee, että te tulisitte kauneimmaksi eloksi ja 
nisunjyväksi, joita elomiehet kokoavat aittaan. 
Varjelkoon elon Herra tämän pienen peltopala- 
sen lumisateesta ja rajuilmasta, ettei pakkanen 
panis näitä maitojyviä, ennenkuin elonaika tu- 
lee. 

Jääkää hyvästi, te vastasyntyneet lapset, joita 
taivaallinen Vanhin on synnyttänyt suurella tus- 
kalla ja verenvuodatuksella! Jääkää hyvästi, te 
vastasyntyneet, jotka makaatte ja parutte tämän 
maailman kylmällä laattialla. Nostakoon Vanhin 
teidät ylös tämän maailman kylmältä laattialta, 

pesköön puhtaaksi elämän vedellä ja kääriköön 
puhtaaseen liinavaatteeseen ja pankoon teitä rin- 
taansa vasten. Painakoon rintansa parkuvaisten 
suuhun, että heittäisivät parkumasta ja ilolla 
katselisivat synnyttäjäänsä. 

Jääkää hyvästi, kaikki talvitiaiset ja kesäpääs- 
kyset! Se taivaallinen Vanhin joka antaa kaar- 
neenpojille ruokaa oikealla ajalla, kun ne hänen 
tykönsä huutavat, antakoon teille maitoa, voita ja 
hunajata, kun teille nälkä tulee, ja suojelkoon 
teitä ja varjelkoon kaikki tiaiset haukan kynsistä. 

Jääkää hyvästi, te pulmukaiset ja satakieliset, 
jotka olette yksinäiselle matkamiehelle laulaneet 
ja visertäneet kalliissa puussa! Antakoon Jumala 
armonsa, että minä saisin kuulla pulmukaisten 
ja satakielisten visertävän Jumalan ja Karitsan 
edessä taivaan valtakunnassa ja elämänpuussa 
veisaavan uutta virttä. 

Rukoilkaa te myös minun edestäni, joka olen 
niinkuin yksinäinen lintu oksalla, että armolli- 
nen Herra Jeesus antaisi minulle voimaa ja roh- 
keutta huutamaan 

kaikille eksyväisille matkamiehille, että he 
pyörtäisivät takaisin elämän tielle, 

kaikille murheellisille ja alaspainetuille, että he 
nousisivat ylös murheen laaksosta Siionin vuo- 
relle, 

kaikille köyhille ja vaivaisille, että he menisivät 
kerjäämään ruokaa, ennenkuin he nälkään kuo- 
levat, 

kaikille isoovaisille ja janoovaisille, että he 
menisivät vetten tykö, ja 

kaikille hätääntyneille, että he huutaisivat niin 
korkealla äänellä, että ääni kuuluisi taivaaseen 
asti. 

Ja jos minulla olisi niin korkea ääni, että minä 


saattaisin peljättää kaikki sudet ja jalopeurat 
tulemasta laumaan, niin minä huutaisin, niin että 
kaikki vaarat, pahdat ja korkeat tunturit vastai- 
sivat: »Amen>», ja sanoisivat: »Amen, hallelujaa! 
Kiitos, kunnia ja ylistys olkoon Jumalalle ja 
Karitsalle, joka istuimella istuu!» - 

Antakoon armollinen Herra Jeesus armonsa, 
että saisimme nähdä toisemme taivaassa ja siellä 
veisata: »Amen, halleluja», iankaikkisesti. 

Hyvästijättösaarnasta Kaaresuvannon seu- 
rakunnalle v. 1849. 

OUTOJA SANOJA 


alinen — alapaula verkossa 

eno — iso joki, virta, kymi, lap. äno 

hattara — naurava, ilvehtivä, pilkkaava myyttinen 
olento; keveämielinen 

hiljainen - myöhäinen 

hopittaa — kiirehtiä, hoputtaa 

hopusti — nopeasti, kiireesti 

häätyä — täytyä 

ilmankin — varmaankin, muutenkin 

jatunin hurtta — pirun hurtta, hiiden koira 

jatulit 1. jatunit — tarinain mukaan Perä-Pohjolassa 
muinoin asunut jättiläiskansa. Nimi säilynyt Kemi- 
ja Tornionjokien varsilla sekä useissa kiinteiden 
muinaisjäännösten nimityksissä (esim. jatulintar- 
hat, jatulinpatsaat) että muutamissa paikannimissä. 

johanneksenkukka — kullero (Trollius europaeus), 
myös kehräsaunio (Matricaria inodora) 

juuri — aivan, kokonaan 

jänkä, jänkkä — puuta kasvava suo, räme, lap. jiegge 

kaljama — iljanne, liukas jää, jäätynyt maa 

kalo - akana, jyvänkuori, keveä jyvä, jossa enin osa 
kuorta; kylmä sää kevät- ja kesäaikana; lap. kaallo 

kaloleipä — kauna-, olkileipä 

karkea - kesanto, muokkaamaton, heinää kasvava 
maa 

keituri — vuohi 

kiikkua — kiivetä 

kiskoa - vetää, repiä, raahata; kiskoa peltoa - muokata p. 

kokea — koettaa, yrittää 

korjata — puhdistaa, siistiä, hoitaa (lasta), korjata kalaa 
— perkata k. 

kostua — saapua, päästä perille 

lantto — loivareunainen kuoppa, kostea painanne; kos- 
tea, painunut 

liinata — pohjata, yltää pohjaan, ulottua pohjaan 

liininki — ohrarieskasta tai muusta pehmeästä leivästä 


tehty voileipä (oli harvinaisuutensa tähden suurta 
herkkua); vastakirnuttu voi, perunavoi 

liisko — sisilisko 

maikkua — värehtiä vedenpinnalla, hypähdellä pin- 
taan 

mitämaks — ehkä, kenties, kukatiesi 

muikea - karvas, kirpeä, hapan, imelä 

mujahtaa — hymyillä, hymähtää; muju - hymy 

opas — opastunut, perehtynyt 

pahta — kallio, iso kivi 

pietarinkukka (pietarinyrtti) — siankärsämö (Achillea 
millefolium) 

pissihaukka — hiiripöllö 

Pohjanmaa — lähinnä Pohjois-Ruotsi, Norrland 

priiskottaa — pirskottaa, pirskoa 

priiskua — pirskua, pirskottua, räiskyä 

raataa — repiä, raastaa, raadella 

raskia — hennoa, raatsia 

ravi — oja 

reistata — yrittää, koettaa 

rätinki — lasku 

rökäs — kiiski 

saati (sati) — jos, kunhan vain 

saivo — suolaton vesi; kirkasvetinen ja syvä lähdejärvi; 
tarinoissa maanalainen, pohjaton järvi, muutamat 
saivot olivat pyhiä ja pelättyjä 

sirkka — pikkukala, mutu, kalanpoikanen, siian alku 

soma — hyvä, mieluisa, kaunis 

vasiten — varta vasten, tieten tahtoen, harkiten, tahal- 
laan 

vehmalla — viheriöivänä, rehevästi kasvavana, veh- 
maana 

verekseltä — tuoreeltaan, tuoreena, äsken tehtynä 

vuottua — näkyä 

ylinen — verkon yläpaula 

ylön — ylen 

äpärä — metsään heitetty, surmattu, kastamaton lapsi 

